text:
Vana
Vana (children in English) izwi rinoreva vanu vakazvarwa naBaba naMai. Rinoshandiswazve kureva vanhu vachiri vadiki vari pasi pezera remakore gumi nemanomwe (18). Takatarisana nevanhu vana vanotarisirwa kuti vange vachiri pasi pehutongi hwevabereki vavo, vachichengetwa nekutungamirwa nevabereki vavo. Zera rokunge vanhu vachinzi vana rinosiyana nokusiyana kunoita: tsika, nyika, rudzi, chitendero, zvichingodaro.
Kuchitendero chechiJudah munhu anoyaruka kunzi akura ava murume kana kuti mukadzi pamakore gumi nematatu (13) ekuberekwa; panguva iyi panoitwa mabiko anonzi barmitzvah kana kuti batmitzvah.
Tsika[chinja | edit source]
- Vana chipo chibva kuna Mwari.
- Vana vemusanya uno havana tsika. Apa kureva: The children of today have no manners.
- Hwerera (Numerous offspring).


c: text/html

text:
KURARAMA KWECHIKRISTU
Kuvandudza Unyanzvi Hwedu Muushumiri
—Kubatsira Vatinodzidza Navo Bhaibheri Kuti Vazvitsaurire Uye Vabhabhatidzwe
NEI ZVICHIKOSHA? Kuti vafarirwe naJehovha, vanhu vatinodzidza navo Bhaibheri vanofanira kuzvitsaurira kwaari vobhabhatidzwa. (1Pe 3:21) Vaya vanorarama zvinoenderana nekuzvitsaurira kwavakaita vanodzivirirwa pazvinhu zvingakanganisa ukama hwavo naMwari. (Pis 91:1, 2) MuKristu anozvitsaurira kuna Jehovha, kwete kune mumwe munhu, basa kana kuti sangano. Saka, vatinodzidza navo Bhaibheri vanofanira kuwedzera kuda uye kuonga Mwari.
MAITIRWO AZVO:
Pamunenge muchidzidza, kurukurai kuti zvamuri kudzidza zvinoratidzei nezvaJehovha. Mukurudzire kuverenga Bhaibheri zuva nezuva uye ‘kuramba’ achinyengetera kuna Jehovha.
—1VaT 5:17; Jak 4:8
Mukurudzire kuti ade kuzozvitsaurira uye kuzobhabhatidzwa. Uyezve, mubatsire kuti azadzise zvinangwa zvidiki zvakadai sekupindura pamisangano kana kuti kuparidzira vavakidzani vake uye vaanoshanda navo. Yeuka kuti Jehovha haamanikidzi vanhu kuti vamushumire. Munhu anozvisarudzira ega kana achida kuzvitsaurira.
—Dhe 30:19, 20
Kurudzira waunodzidza naye kana paine paanofanira kugadzirisa muupenyu hwake kuti afadze Jehovha uye azokodzera kubhabhatidzwa. (Zvi 27:11) Sezvo humwe unhu nemaitiro zvichigona kunge zvakadzika midzi, waunodzidza naye Bhaibheri anoda kuramba achibatsirwa kuti abvise unhu hwekare opfeka unhu hutsva. (VaE 4:22-24) Muratidze nyaya dziri muNharireyomurindi dzakanzi “Bhaibheri Rinochinja Upenyu”
Muudze mufaro waunawo nemhaka yekushumira Jehovha.
—Isa 48:17, 18

robotstxt: allowed

filter: keep


text:
Dzimba dzakavakwa nebazi reUnited States Centers for Disease Control and Prevention riri muZimbabwe, pachishandiswa homwe ye United States President's Emergency Plan for AIDS and Relief (PEPFAR), dziri kupa mukana wekuti vanhu vaongororwe zvine chiremera ropa ravo kana riine hutachiona hweHIV.
Kanzuru yakazivisa kuti kubva svondo rino ichange ichibvisa vanotengesera munzvimbo dzisina kutarwa pamwe nevanotengesa vasina mvumo sezvo pachityirwa kuti vanhu vanogona kubata chirwere cheTyphoid icho chanetsa muguta.


text:
Ungada here kuverenga nyaya ino mumutauro we%%?
Bhaibheri repaIndaneti
SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
19 Iye akapinda muJeriko+ achipfuura hake.
2 Zvino muno maiva nomumwe murume ainzi Zakeyo; iye akanga ari mukuru mukuru wevateresi, uye akanga akapfuma.
3 Naizvozvo, akanga achida kuona+ kuti uyu anonzi Jesu ndiani, asi aisagona nokuda kweboka revanhu, nokuti akanga ari mupfupi.
4 Naizvozvo akafanomhanya mberi, akakwira mumuonde kuti amuone, nokuti akanga ava kuda kupfuura nenzira iyoyo.
5 Zvino Jesu paakasvika panzvimbo yacho, akatarira mudenga, akati kwaari: “Zakeyo, kurumidza kuburuka, nokuti nhasi ndinofanira kugara mumba mako.”
6 Naizvozvo akakurumidza kuburuka uye akamugamuchira nomufaro somueni.
7 Asi pavakazviona, vose vakatanga kugunun’una+ vachiti: “Aenda kunogara nomutadzi.”
8 Asi Zakeyo akasimuka, akati kunaShe: “Tarirai! Ishe, hafu yezvinhu zvangu, ndichapa varombo, uye zvinhu zvose zvandakabiridzira munhu ndichimupomera zvenhema+ ndichazvidzorera zvava zvina.”+
9 Jesu akati kwaari: “Nhasi ruponeso rwauya mumba muno, nokuti naiyewo mwanakomana waAbrahamu.+
10 Nokuti Mwanakomana womunhu akauya kuzotsvaka nokuzoponesa zvakarasika.”+
11 Pavakanga vachiteerera zvinhu izvi, akataura mufananidzo kuwedzera pane izvi, nokuti akanga ava pedyo neJerusarema uye vakanga vachifunga kuti umambo hwaMwari hwakanga huchizongozviratidza pakarepo.+
12 Naizvozvo iye akati: “Mumwe murume weimba huru akaenda kunyika iri kure kuti anowana simba roumambo ndokuzodzoka hake.+
13 Achishevedza varanda vake gumi akavapa mamaina gumi, akavaudza kuti, ‘Itai bhizimisi kusvikira ndadzoka.’+
14 Asi vagari vomunyika yake vaimuvenga+ uye vakatuma boka revamiririri kuti rimutevere, kunoti, ‘Munhu uyu hatimudi kuti ave mambo wedu.’+
15 “Pakupedzisira paakadzoka awana simba roumambo, akarayira kuti varanda vaya vaakanga apa mari yesirivha vashevedzwe, kuti aone kuti vakanga vawanei pakuita bhizimisi kwavo.+
16 Wokutanga akabva auya, akati, ‘Ishe, maina renyu rakawana mamwe mamaina gumi.’+
17 Naizvozvo iye akati kwaari, ‘Waita zvakanaka, muranda akanaka! Nokuti wakava akatendeka pachinhu chidukuduku, iva nesimba pamusoro pemaguta gumi.’+
18 Zvino wechipiri akauya, achiti, ‘Ishe, maina renyu, rakawana mamwe mamaina mashanu.’+
19 Iye akati kuna iyeyuwo, ‘Newewo, tarisira maguta mashanu.’+
20 Asi mumwe akauya, achiti, ‘Ishe, herino maina renyu, randakachengeta rakasungirwa mujira.
21 Munoonaka, ndaikutyai, nokuti muri munhu ane hasha; munotora zvamusina kuchengetesa uye munokohwa zvamusina kudyara.’+
22 Iye akati kwaari, ‘Ndinokutonga nezvinobva mumuromo mako,+ muranda akaipa. Handiti waiziva hako kuti ndiri munhu ane hasha, kuti ndinotora zvandisina kuchengetesa uye ndinokohwa zvandisina kudyara?+
23 Saka wakaregererei kuisa mari yangu yesirivha mubhengi? Zvino pandaizosvika ndingadai ndaitora yabereka.’+
24 “Naizvozvo akati kune vaya vakanga vamire pedyo, ‘Mutorerei maina racho muripe ane mamaina gumi.’+
25 Asi vakati kwaari, ‘Ishe, iye ane mamaina gumi!’—
26 ‘Ndinoti kwamuri, Munhu wose anazvo, achawedzerwa zvimwe; asi asina achatorerwa kunyange zvaainazvo.+
27 Uyewo, uyai pano nevavengi vangu vaya vakanga vasingadi kuti ndive mambo wavo, muvauraye pamberi pangu.’”+
28 Naizvozvo, pashure pokunge ataura zvinhu izvi, akapfuurira, akakwira kuJerusarema.+
29 Zvino ava pedyo neBhetifage neBhetani pagomo rinonzi Gomo reMiorivhi,+ akatuma vaviri vevadzidzi vake,+
30 achiti: “Pindai mumusha wamuri kuona, uye kana mapinda mauri muchawana mwana wembongoro akasungirirwa, asati ambotasviwa nomunhu. Musunungurei muuye naye.+
31 Asi kana munhu akakubvunzai kuti, ‘Muri kumusunungurirei?’ Mutaure kuti, ‘Ishe anomuda.’”+
32 Naizvozvo vaya vakatumwa vakaenda, vakawana zvakangoita sezvaakavaudza.+
33 Asi pavakanga vachisunungura mwana wembongoro varidzi vacho vakati kwavari: “Muri kusunungurirei mwana wembongoro?”+
34 Ivo vakati: “Ishe anomuda.”+
35 Zvino vakaenda naye kuna Jesu, vakakanda nguo dzavo dzokunze pamwana wacho wembongoro, vakaita kuti Jesu amutasve.+
36 Zvaaifamba+ ivo vakaramba vachiwaridza nguo dzavo dzokunze mumugwagwa.+
37 Paakangosvika pedyo nomugwagwa unobva muGomo reMiorivhi vadzidzi vazhinji vose vakatanga kufara nokurumbidza Mwari nenzwi guru pamusoro pemabasa ose esimba avakanga vaona,+
38 vachiti: “Akakomborerwa Iye anouya saMambo muzita raJehovha!+ Kudenga ngakuve norugare, uye kubwinya kunzvimbo dzokumusorosoro!”+
39 Zvisinei, vamwe vevaFarisi vaiva muboka revanhu vakati kwaari: “Mudzidzisi, tsiurai vadzidzi venyu.”+
40 Asi iye achipindura, akati: “Ndinokuudzai kuti, Kudai ava vaizoramba vakanyarara, matombo+ aizoshevedzera.”
41 Zvino paakasvika pedyo, akaona guta, akasvimha misodzi pamusoro paro,+
42 achiti: “Kudai iwe, iwewe, wanga wanzwisisa+ nhasi zvinhu zvine chokuita norugare—asi zvino zvakavanzirwa maziso ako.+
43 Nokuti mazuva achauya pauri apo vavengi vako vachakupoteredza norusvingo+ rwakavakwa nemapango akapinza+ uye vachakukomberedza+ nokukutambudza+ kumativi ose,
44 uye vachakurovera pasi iwe nevana vako vari mukati mako,+ uye havazosiyi dombo riri pamusoro perimwe dombo+ mauri, nokuti hauna kunzwisisa nguva yokuongororwa kwako.”+
45 Zvino akapinda mutemberi, akatanga kudzingira kunze vaya vakanga vachitengesa,+
46 achiti kwavari: “Zvakanyorwa kuti, ‘Imba yangu ichava imba yokunyengeterera,’+ asi imi maiita bako remakororo.”+
47 Uyezve, akatanga kudzidzisa zuva nezuva mutemberi. Asi vapristi vakuru nevanyori nevakuru vevanhu vaitsvaka kumuparadza;+
48 asi havana kuwana chinhu chinobudirira chokuti vaite, nokuti vanhu vose vakaramba vainaye kuti vamunzwe.+
Tumirawo vamwe
Tumirawo vamwe
Ruka 19
Shanduro yeNyika Itsva yeMagwaro Matsvene
https://www.jw.org/finder?docid=1011452&Book=42&Chapter=19&wtlocale=CA&srcid=share
Shona
mailto:?body=Verengera Bhaibheri paIndaneti%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D42%26Chapter%3D19%26wtlocale%3DCA%26srcid=share&subject=Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Ungada here kuverenga nyaya ino mumutauro we%%?
Bhaibheri repaIndaneti
SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
27 Paakanga ava mangwanani, vapristi vakuru vose nevarume vakuru vevanhu vakarangana pamusoro paJesu kuti vamuuraye.+
2 Zvino, pashure pokunge vamusunga, vakaenda naye vakamugamuchidza kuna gavhuna Pirato.+
3 Zvino Judhasi, uya akamutengesa, achiona kuti iye akanga atongerwa rufu, akazvidemba, akadzorera masirivha aya makumi matatu+ kuvapristi vakuru nevarume vakuru,
4 achiti: “Ndakatadza pandakatengesa ropa rakarurama.”+ Ivo vakati: “Izvozvo zvinei nesu? Unofanira kuzvionera!”+
5 Naizvozvo akakanda masirivha acho mutemberi akabva, akaenda, akanozvisungirira.+
6 Asi vapristi vakuru vakatora masirivha acho, vakati: “Hazvibvumirwi nomutemo kuakanda munzvimbo tsvene inochengeterwa pfuma, nokuti iwo mutengo weropa.”
7 Pashure pokurangana, vakatenga nawo sango romuumbi kuti vavige vaeni.
8 Naizvozvo munda iwoyo wakanzi “Munda Weropa”+ kusvikira nhasi.
9 Zvakataurwa pachishandiswa muprofita Jeremiya zvakabva zvazadzika, zvichinzi: “Zvino vakatora masirivha makumi matatu,+ mutengo womunhu akatemerwa mutengo, munhu akatemerwa mutengo nevamwe vanakomana vaIsraeri,
10 vakatenga nawo munda womuumbi,+ maererano nezvandakanga ndarayirwa naJehovha.”
11 Zvino Jesu akamira pamberi pagavhuna; uye gavhuna wacho akamubvunza kuti: “Ndiwe mambo wevaJudha here?”+ Jesu akapindura kuti: “Iwe ndiwe uri kuzvitaura.”+
12 Asi, paakanga achipomerwa+ nevapristi vakuru nevarume vakuru, haana kupindura.+
13 Pirato akabva ati kwaari: “Haunzwi here kuti zvinhu zvizhinji sei zvavari kukupomera?”+
14 Asi iye haana kumupindura, aiwa, kana shoko rimwe chete zvaro, zvokuti gavhuna wacho akashamisika kwazvo.+
15 Zvino pamutambo mumwe nomumwe yakanga iri tsika yagavhuna kusunungurira boka revanhu musungwa wavaida.+
16 Panguva iyoyo chaiyo vakanga vaine musungwa aiva nomukurumbira wakaipa ainzi Bharabhasi.+
17 Nokudaro pavakanga vakaungana Pirato akati kwavari: “Ndoupi wamunoda kuti ndikusunungurirei, Bharabhasi kana kuti Jesu, iye anonzi Kristu?”+
18 Nokuti akanga achiziva kuti vakanga vamugamuchidza+ nokuda kweshanje.+
19 Zvakare, paakanga agere pachigaro chokutonga, mudzimai wake akatuma munhu kwaari, achiti: “Siyana nomunhu iyeye akarurama,+ nokuti ndatambura kwazvo nhasi nokuda kwake pandanga ndichirota.”+
20 Asi vapristi vakuru nevarume vakuru vakanyengetedza mapoka evanhu kuti vakumbire Bharabhasi,+ asi kuti vaite kuti Jesu aparadzwe.
21 Zvino gavhuna akavapindura kuti: “Pavaviri ava ndoupi wamunoda kuti ndikusunungurirei?” Ivo vakati: “Bharabhasi.”+
22 Pirato akati kwavari: “Saka, ndichaitei naJesu, iye anonzi Kristu?” Vose vakati: “Ngaarovererwe!”+
23 Iye akati: “Nemhosva yei, akatadzei?” Zvisinei ivo vakaramba vachitonyanya kushevedzera vachiti: “Ngaarovererwe!”+
24 Achiona kuti hazvina kubatsira asi, mheremhere yakanga yomuka, Pirato akatora mvura,+ akageza maoko ake pamberi peboka iroro revanhu, achiti: “Handina mhosva yeropa romunhu uyu. Imi munofanira kuzvionera.”
25 Vanhu vose, vachipindura, vakati: “Ropa rake ngariuye patiri nepavana vedu.”+
26 Akabva avasunungurira Bharabhasi, asi akaita kuti Jesu arohwe,+ akamugamuchidza kuti arovererwe.+
27 Zvino varwi vagavhuna vakapinza Jesu mumuzinda wagavhuna, vakaunganidzira boka rose revarwi kwaari.+
28 Vachimupfekenura, vakamupfekedza jasi dzvuku,+
29 vakaruka korona neminzwa vakaiisa mumusoro make uye tsanga muruoko rwake rworudyi. Zvino, vachipfugama pamberi pake, vakamuseka,+ vachiti: “Kwaziwai, imi Mambo wevaJudha!”+
30 Vakamupfira mate,+ vakatora tsanga, vakatanga kumurova mumusoro.
31 Pakupedzisira, pavakanga vamuseka,+ vakamupfekenura jasi, vakamupfekedza nguo dzake dzokunze, vakaenda naye kuti anorovererwa.+
32 Sezvavakanga vachibuda vakawana munhu wokuKurini ainzi Simoni.+ Vakamanikidza murume uyu kuti atakure danda rake rokutambudzikira.
33 Zvino pavakasvika panzvimbo yainzi Gorogota,+ zvinoreva kuti, Nzvimbo yeDehenya,
34 vakamupa waini yakavhenganiswa nenduru+ kuti anwe; asi, pashure pokunge airavira, akaramba kuinwa.+
35 Pavakanga vamuroverera+ vakagova nguo dzake dzokunze+ vachiita zvokukanda mijenya,+
36 uye, zvavakanga vagere, vakamurinda vari ipapo.
37 Uyewo, vakaisa mhosva yaaipomerwa pamusoro pomusoro wake, yakanyorwa kuti: “Uyu ndiJesu Mambo wevaJudha.”+
38 Zvino makororo maviri akarovererwa pamwe chete naye, rimwe kurudyi rwake uye rimwe kuruboshwe rwake.+
39 Naizvozvo vaipfuura napo vakatanga kumutuka,+ vachidzungudza+ misoro yavo,
40 vachiti: “Haiwa iwe wokuda kuputsa temberi+ woivaka mumazuva matatu, zviponese! Kana uri mwanakomana waMwari, buruka padanda rokutambudzikira!”+
41 Saizvozvowo vapristi vakuru nevanyori nevarume vakuru vakatanga kumuseka vachiti:+
42 “Akaponesa vamwe; iye haagoni kuzviponesa! Ndiye Mambo+ waIsraeri; zvino ngaaburuke padanda rokutambudzikira uye tichamutenda.+
43 Aivimba naMwari; Iye ngaachimununura+ zvino kana achimuda, nokuti iye akati, ‘Ndiri Mwanakomana waMwari.’”+
44 Saizvozvowo kunyange makororo akanga akarovererwa pamwe chete naye akatanga kumuzvidza.+
45 Kubvira paawa yechitanhatu rima rakavapo+ panyika yose, kusvikira paawa yechipfumbamwe.+
46 Panenge paawa yechipfumbamwe Jesu akashevedzera nenzwi guru, achiti: “Eri, Eri, rama sabhakitani?” zvinoreva kuti, “Mwari wangu, Mwari wangu, mandisiyirei?”+
47 Vachinzwa izvi, vamwe vevakanga vakamira ipapo vakatanga kuti: “Munhu uyu ari kushevedza Eriya.”+
48 Mumwe wavo akabva amhanya, akatora chipanji, akachinyatisa newaini yakashapa,+ akachibayirira patsanga, akatanga kumunwisa.+
49 Asi vamwe vose vakati: “Murege! Rega tione kana Eriya akauya kuzomuponesa.”+ [[Mumwe murume akatora pfumo akabaya rutivi rwake, ropa nemvura zvikabuda.]]+
50 Jesu akashevedzerazve nenzwi guru, akabudisa simba rake roupenyu.+
51 Zvino tarira! keteni+ renzvimbo tsvene rakabvaruka nepakati, kubva kumusoro kusvikira pasi,+ nyika ikadengenyeka, uye matombo makuru akatsemuka.+
52 Makuva akazaruka, mitumbi mizhinji yevatsvene vakanga varara ikabudiswa,
53 uye yakaonekwa nevanhu vazhinji (uye vanhu, vakanga vachibva kumakuva pashure pokumutswa kwake, vakapinda muguta dzvene).+
54 Asi mukuru weuto nevaya vaiva naye vachirinda Jesu, pavakaona kudengenyeka kwenyika nezvinhu zvakanga zvichiitika, vakatya kwazvo, vachiti: “Chokwadi uyu anga ari Mwanakomana waMwari.”+
55 Zvakare, vakadzi vazhinji vakanga varipo vachiona vari kure zvishoma,+ vakanga vauya pamwe chete naJesu vachibva kuGarireya kuzomushumira;+
56 pakati pavo paiva naMariya Magadharini, uyewo Mariya amai vaJakobho naJosesi, uye amai vevanakomana vaZebhedhi.+
57 Zvino zvaakanga atova manheru, kwakauya mumwe mupfumi wokuArimatiya, ainzi Josefa uyowo akanga ava mudzidzi waJesu.+
58 Murume uyu akaenda kuna Pirato, akakumbira mutumbi waJesu.+ Pirato akabva arayira kuti aupiwe.+
59 Zvino Josefa akatora mutumbi wacho, akauputira nomucheka werineni yakachena, yakanaka kwazvo,+
60 akauradzika muguva rake idzva,+ raakanga achera padombo guru. Pashure pokukungurutsira dombo guru pasuo reguva, iye akaenda.+
61 Asi Mariya Magadharini nomumwe Mariya vakaramba varipo, vakagara pamberi peguva.+
62 Zuva rakatevera, raiuya pashure pezuva roKugadzirira,+ vapristi vakuru nevaFarisi vakaungana pamberi paPirato,
63 vachiti: “Changamire, tayeuka kuti munyengeri uya paakanga achiri mupenyu akati, ‘Pashure pemazuva matatu+ ndichamutswa.’
64 Naizvozvo rayirai kuti guva richengetedzwe kusvikira pazuva rechitatu, kuti vadzidzi vake varege kumbouya vomuba+ voti kuvanhu, ‘Akamutswa kubva kuvakafa!’ uye unyengeri uhwu hwokupedzisira huchava hwakaipa kwazvo kupfuura hwokutanga.”
65 Pirato akati kwavari: “Imi mune varindi.+ Endai murichengetedze sokuziva kwamunoita.”
66 Naizvozvo vakaenda, vakaita kuti guva richengetedzwe nokunama dombo+ racho uye kuita kuti pave nevarindi.
Tumirawo vamwe
Tumirawo vamwe
Mateu 27
Shanduro yeNyika Itsva yeMagwaro Matsvene
https://www.jw.org/finder?docid=1011452&Book=40&Chapter=27&wtlocale=CA&srcid=share
Shona
mailto:?body=Verengera Bhaibheri paIndaneti%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D40%26Chapter%3D27%26wtlocale%3DCA%26srcid=share&subject=Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Simba reChakunga
Simba reChakunga (potential energy) zvinoreva simba riri pamutumbi nokuda kwepanzvimbo pauri, kana simba riri pamutumbi nokuda kwekurongeka kwakaita panzvimbo pauri.
Kupiwa kwezita[chinja | edit source]
- Somuenzaniso kana nemuseve wakungwa pauta, museve unenge wave nesimba rechakunga; ipapa pakukunga museve pauta ndipo pabva zita rokuti simba rechakunga. Paya panoti museve watepfenyurwa simba rechakunga rinoshanduka kuva simba renhekairo.
- Kana munhu akakwira mumuti anenge awana simba rechakunga rinoderera chete nekuburuka kana kudonha kubva mumuti iwoyo. Panguva yokunge munhu achiburuka kana kudonha simba rechakunga rinoshanduka kuva simba renhekairo.
- Kana rhekeni yatakura dombo pachikumbha igochitatamurwa, dombo rinenge rave nesimba rechakunga. Paya pokuti dombo ratupfunurwa , simba rechakunga riri parhekeni rinoshanduka kuva simba renhekairo.


text:
NYAYA IRI PAKAVHA | BHAIBHERI RINOMBOTAURA NEZVEI?
Vanhu Vakabva Kupi?
Bhuku rokutanga reBhaibheri raGenesisi rinotaura kwakabva zvinhu zvose nemashoko mashoma uye ari nyore kunzwisisa richiti: “Pakutanga Mwari akasika matenga nenyika.” (Genesisi 1:1) Pashure pokunge Mwari asika zvinomera nemhuka, akasika vanhu vekutanga Adhamu naEvha. Vakanga vakasiyana nemhuka nokuti vakasikwa vachikwanisa kuzvisarudzira uye kuratidza rudo, kururama, mufaro, nezvimwewo sezvinongoitwa naMwari. Saka vaizotongwa maererano nezvavaizoita. Kana vaizoteerera Mwari, vaizova vabereki vemhuri yose yepanyika yaizorarama nokusingaperi iine rugare maererano nechinangwa chaMwari.
Zvisinei, imwe ngirozi yakanyengera vanhu kuti vaite maererano nezvayaida zvoudyire. Yakabva yava Satani zvinoreva kuti “Mupikisi.” Satani akataura achishandisa nyoka, ndokunyengera Evha achimuudza kuti aizova neupenyu hwakanaka asingatungamirirwi naMwari. Adhamu naEvha vakateerera Satani, ndokupandukira Musiki wavo. Chisarudzo chavo chakaipa chakaita kuti varasikirwe neupenyu husingaperi uye chakaita kuti tose tive nechivi uye tife.
Nokukurumidza, Mwari akabva azivisa kuti aida kugadzirisa dambudziko rinosuruvarisa iri kuti ape vana vaAdhamu mukana wokuwana upenyu husingaperi. Mwari akazivisa kuti paizova ne“mwana,” aizoparadza Satani uye aizobvisa kutambura kwakakonzerwa naSatani pamwe chete, naAdhamu naEvha. (Genesisi 3:15) “Mwana” iyeye aizova ani? Zvaizozivikanwa nokufamba kwenguva.
Panguva iyi Satani akaramba achiedza zvakasimba kuti akanganise chinangwa chaJehovha chakanaka. Vanhu vakaipa vakaramba vachiwedzera zvikuru. Mwari akafunga kuparadza vakaipa nemafashamo. Akaudza Noa akarurama kuti avake Areka, iyo yaiva zibhokisi zihombe-hombe raiyangarara pamusoro pemvura, kuti azviponese pamwe nemhuri yake uye nemhuka dzaakarayirwa kuti apinde nadzo muareka.
Pashure pegore kubva pakatanga Mafashamo, Noa nemhuri yake vakabuda muareka ndokuenda panyika yakachena. Asi “mwana” akanga asati avapo.
—Inobva pana Genesisi, zvitsauko 1-11; Judha 6, 14, 15; Zvakazarurwa 12:9.


text:
Mboro
Mboro inhengo yemuviri wemunhu rume. Mboro inoshandiswa kurasa mvura dzemumuviri, nekusika rudzi. Dzimwe mboro dzinobviswa ganda remberi. Kubviswa kweganda uku kunonzi kuchecheudzwa, uye mboro isina ganda remberi inonzi shondo. Vanhu vakadzingiswa vane mikana yakati shomekei yekubata zvirwere zvepabonde nekuda kwekuti rukanda rwepamusoro pemboro runenge rwakati omararei zvinoita kuti utachiona hwezvirwere hunetseke kupinda mumuviri. Uyezve vakachecheudzwa havakurumidze kubuditsa pabonde uye kunakirwa kwavo kushoma.
Mupimo[chinja | edit source]
Nzira inoshandiswa nevarungu inowanzo konzera kuti mboro itadze kumira, inopedzesera yava kungorembera. Dziya dzatinoona mumafirimu emapono dzinenge dziri doko asi kuti panogadzirwa firimu vanoita kuti firimu riratidze kunge hombe. mamwewo mafirimu anoshandisa mboro dzezvimiti kana kuti silicon dzinenge dzaka pfekerwa pamusoro pemboro kuti iratidze kunge hombe.
Hurefu hwemboro[chinja | edit source]
Wongororo dzakaitwa kuchipimwa hurefu hwemboro dzakabuda dzichitaura zvakasiyana.
- Imwe wongororo yakapima mboro dzakamira kuAmerica yakawana hurefu hunoita 12.9cm chipakati; kunonzi wongororo iyi yaitarisa varume vemarudzi neganda rakasiyana.
- Imwewo wongororo yakapima dzisina kumira yakawana dzakareba 10.2cm chipakati, nekufuta 30.2cm zvichireva kuti tambo inopoterera 10.1cm. Pakazopimwa dzamira dzakanga dzareba 15.2cm, dzakafuta 3.8cm zvichireva kuti pimamuganhu yakanga yave 11.9cm kupoterera.
Vakaita wongororo idzi kunonzi vaida kubatsira "varwere" vanonetseka nenhau dzekumira kwemboro uye ave vanotsvaka kuti dziwedzerwe kukura kuZimbabwe.
Varume vazhinji vanoda kwazvo kuva nemboro hombe .Kuva nemboro hombe kunoita kuti varume ava vafunge kuti vanozokwanisa kufadza zvakanyanya kana kuti kunakira vadikani vavo pabonde .Asi mutsvagurudzo dzakaitwa kukura kwemboro hakunei nekunaka kwavanoita kana vava kuita bonde asi kuti kugona kushandisa mboro yacho nekutekenya mabhatani chaiwo . Taivo ane yake Yakabendha. hahahahahahaha mboro dzakabhenda dzakamama


text:
Hofisi uye Kuratidzwa Zvinoitwapo
Tinokukoka kuti uzoona zvinoitwa pamahofisi edu uye panzvimbo dzatinodhindira mabhuku. Sarudza nzvimbo yaunoda uye ona nguva yokuratidzwa zvinoitwa ipapo.
Dominican Republic
Autopista San Isidro #100
(Al lado de Coral Mall, Frente a Savica)
SANTO DOMINGO ESTE
DOMINICAN REPUBLIC
+1 809-595-4007
Kuratidzwa Zvinoitwapo
Muvhuro kusvika Chishanu
8:
Kunotora awa imwe chete
Muchidimbu
Tarisa uone mafambiro ari kuita basa rokuparidza kuDominican Republic uye inzwa nezvenhoroondo yeZvapupu zvaJehovha munyika iyi.


text:
KURARAMA KWECHIKRISTU
Uri Kushandisa Makadhi eJW.ORG Here?
Sezvo dambudziko guru rava kusvika, basa redu rekuparidzira rava kufanira kuitwa nekukurumidza. (Zvi 24:11, 12, 20) Kuti tibatsire vanhu, tinogona kushandisa makadhi aya kuti vazive nezveShoko raMwari uye website yedu. Kadhi iri rine qr code inoita kuti munhu aone vhidhiyo inonzi Nei Uchifanira Kudzidza Bhaibheri? uye rinomubvunza kana achida kudzidza Bhaibheri kana kuti anewo zvimwe zvaanoda kuziva. Vamwe vanhu havadi havo kutora mabhuku asi vanoda kuenda pawebsite yedu. Ukaona vanhu vakadaro unogona kuvapa kadhi. Asi usaripa vanhu vanenge vasingafariri.
Paunenge uchiita mabasa ako ezuva nezuva, unogona kuita kuti munhu afarire nokutaura kuti: “Ndine kadhi randiri kuda kukupai. Rine website ine mavhidhiyo nenyaya dzakasiyana-siyana uye zvese hazvitengeswi.” (Joh 4:7) Sezvo makadhi aya ari madiki, unokwanisa kugara uine mamwe kuti uzoashandisa pose panomuka mukana.


text:
Ungada here kuverenga nyaya ino mumutauro we%%?
Bhaibheri repaIndaneti
SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
19 Chirevo pamusoro peIjipiti:+ Tarira! Jehovha akatasva gore rinomhanya kwazvo+ uye ari kupinda muIjipiti. Vanamwari veIjipiti vasina zvavanobatsira vachamudedera,+ uye mwoyo yevaIjipiti ichatya ivo vari pakati payo.+
2 “Ndichakusvudzira vaIjipiti kuti varwisane nevaIjipiti, mumwe nomumwe acharwisana nehama yake, mumwe nomumwe neshamwari yake, guta neguta, umambo noumambo.+
3 Vaya vari muIjipiti vachashamisika vari pakati payo,+ uye ndichavhiringidza zvavakaronga.+ Vachabvunza vanamwari vasina zvavanobatsira+ nevanoita zvemashiripiti nemasvikiro nevafemberi.+
4 Ndichaisa Ijipiti muruoko rwatenzi akaoma, uye mambo ane simba achavatonga,”+ ndizvo zvinotaura Ishe wechokwadi, Jehovha wemauto.
5 Zvino mvura ichaoma mugungwa, uye rwizi ruchapwa rwooma.+
6 Nzizi dzichanhuhwa; migero yorwizi rwaNire rweIjipiti ichaderera yopwa.+ Tsanga+ nenhokwe zvichaparara.
7 Zvinomera munzvimbo dzisina chinhu dziri pedyo nemhenderekedzo dzoRwizi rwaNire, kumuromo kwoRwizi rwaNire, nomuminda yose yoRwizi rwaNire zvichaoma.+ Zvichapeperetswa, uye hazvizovipozve.
8 Vabati vehove vachachema, nevaya vose vanokanda zvirauro muRwizi rwaNire vachasuruvara, kunyange vaya vanotambanudza mambure okubatisa hove pamusoro pemvura vachapera.+
9 Vanoshandisa tambo dzakagadzirwa nomufurakisi+ vachanyara; nevayawo vanoruka machira machena.
10 Varuki+ vayo vachaodzwa mwoyo, vose vanoshandira mubayiro vachava nemweya inoshungurudzika.
11 Chokwadi machinda eZoani+ mapenzi. Zano remakurukota akachenjera aFarao chinhu choupenzi.+ Muchataura sei kuna Farao kuti: “Ndiri mwanakomana wevakachenjera, mwanakomana wemadzimambo enguva yekare”?
12 Saka zvino, varipi—ivo vanhu vako vakachenjera+—kuti vakuudze uye kuti vazive zvakasarudzirwa Ijipiti naJehovha wemauto?+
13 Machinda eZoani akaita zvoupenzi,+ machinda eNofi+ akanyengerwa, varume vanokosha+ vemadzinza aro vakadzungairisa Ijipiti.
14 Jehovha akaita kuti ivhiringidzike;+ uye vakadzungairisa Ijipiti mubasa rayo rose, somunhu adhakwa anodzedzereka mumarutsi ake.+
15 Ijipiti haizovi nebasa chero ripi zvaro ringaitwa nomusoro kana nomuswe,+ nenhungirwa kana nenhokwe.
16 Pazuva iroro Ijipiti ichava sevakadzi,+ uye ichadedera, yotya kusimudzwa kworuoko rwaJehovha wemauto rwaanoisimudzira.+
17 Nyika yaJudha ichava chinhu chinoita kuti Ijipiti idzedzereke.+ Munhu wose anoudzwa nezvayo achatya nokuda kwezvakasarudzwa naJehovha wemauto zvaari kumusarudzira.+
18 Pazuva iroro pachava nemaguta mashanu munyika yeIjipiti+ anotaura mutauro weKenani+ achipika+ kuna Jehovha wemauto. Rimwe guta richanzi Guta roKuputsa.
19 Pazuva iroro pakati penyika yeIjipiti pachava neatari kuna Jehovha,+ pamuganhu wayo pachava nembiru kuna Jehovha.
20 Ichava chiratidzo uye chapupu kuna Jehovha wemauto munyika yeIjipiti;+ nokuti vachashevedzera kuna Jehovha nemhosva yevadzvinyiriri,+ iye achavatumira muponesi, uyo anotova mukuru, uyo achavanunura.+
21 Jehovha achazivikanwa nevaIjipiti;+ vaIjipiti vachaziva Jehovha pazuva iroro, vachapa chibayiro nechipo+ uye vachapika kuna Jehovha vozviita.+
22 Jehovha acharova Ijipiti.+ Acharova uye achaporesa;+ uye ivo vachadzokera kuna Jehovha,+ iye achabvuma kutetererwa navo uye achavaporesa.+
23 Pazuva iroro pachava nomugwagwa mukuru+ unobva muIjipiti uchienda kuAsiriya, Asiriya ichaenda kuIjipiti, Ijipiti ichaenda kuAsiriya; uye Ijipiti neAsiriya dzichaita basa.
24 Pazuva iroro rudzi rwaIsraeri ruchava rwechitatu ruchitevera Ijipiti neAsiriya,+ ruchava chikomborero pakati penyika,+
25 nokuti Jehovha wemauto achange aikomborera,+ achiti: “Vanhu vangu, iyo Ijipiti, nebasa remaoko angu, iyo Asiriya,+ nenhaka yangu, iye Israeri, ngavakomborerwe.”+
Tumirawo vamwe
Tumirawo vamwe
Isaya 19
Shanduro yeNyika Itsva yeMagwaro Matsvene
https://www.jw.org/finder?docid=1011452&Book=23&Chapter=19&wtlocale=CA&srcid=share
Shona
mailto:?body=Verengera Bhaibheri paIndaneti%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D23%26Chapter%3D19%26wtlocale%3DCA%26srcid=share&subject=Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Vabereki Vangadzidzisa Sei Vana Vavo Nezvebonde?
Mhinduro yeBhaibheri
Ndiani anofanira kudzidzisa vana nezvebonde? Bhaibheri rinotaura kuti ibasa revabereki, uye vabereki vakawanda vakaona kuti mazano anotevera anobatsira:
Musanyara nazvo. Bhaibheri haritendereri kana richitaura nezvebonde uye sikarudzi, uye Mwari akaudza rudzi rwevaIsraeri kuti “vana” vanofanira kudzidziswa nezvenyaya idzi. (Dheuteronomio 31:12; Revhitiko 15:2, 16-19) Munogona kushandisa mashoko anoratidza kuremekedza pakutaura nezvebonde kana kuti sikarudzi kwete aya anoita kuti muzoshaya kwekutarisa.
Vadzidzisei zvishoma nezvishoma. Panzvimbo pokutaura nemwana zvose zvine chokuita nebonde kamwe chete paanenge ava pazera rokuyaruka, taurai naye zvishoma nezvishoma kubvira pazera raanoratidza kuti ava kukwanisa kunzwisisa.
—1 VaKorinde 13:11.
Vadzidzisei tsika dzakanaka. Zvikoro zvinogona kupa zvidzidzo zvine chokuita nenyaya dzepabonde. Asi Bhaibheri rinokurudzira vabereki kuti vasangogumira pakudzidzisa vana vavo nezvesikarudzi asiwo kuzvibata panyaya dzebonde.
—Zvirevo 5:1-23.
Teererai mwana wenyu. Mwana wenyu paanokubvunzai nezvebonde, musatsamwa kana kumufungira zvisizvo. Asi, ‘kurumidzai kunzwa, mononoka kutaura.’
—Jakobho 1:19.
Kudzivirira kwamungaita mwana wenyu pavanhu vanoda zvokuita naye bonde
Zvidzidzisei. Zivai kuti vanhu ava vanoda zvokubhinya vanozviita sei.
—Zvirevo 18:15; onai chitsauko 32 chebhuku rinonzi Mibvunzo Inobvunza Vechiduku—Mhinduro Dzinoshanda, Bhuku 1.
Zivai zviri kuitika muupenyu hwemwana wenyu. Musasiya mwana wenyu kuti atarisirwe nemumwe munhu musati mava nechokwadi chokuti munhu wacho akavimbika, uye ‘musangorega’ mwana wenyu.
—Zvirevo 29:15.
Dzidzisai vana venyu kuteerera. Vana vanofanira kudzidza kuteerera vabereki vavo. (VaKorose 3:20) Asi, kana mukadzidzisa mwana wenyu kuti nguva dzose ateerere zvose zvinotaurwa nemunhu mukuru chero upi zvake, zvichaita kuti ave pangozi yekubhinywa. Vabereki vechiKristu vanogona kuudza mwana wavo kuti, “Kana mumwe munhu akakuudza kuti uite chinhu chisingadiwi naMwari, usachiita.”
—Mabasa 5:29.
Dzidzirai matanho ari nyore okuti mwana wenyu azvidzivirire. Batsirai mwana wenyu kuti azive zvokuita kana mumwe munhu akada kumushandisa kunyange musipo. Kudzidzira zvaanogona kuzoita kunogona kubatsira mwana wenyu kuti ave nechivimbo chokutaura kuti: “Ndisiyei! Ndichakumhan’arirai!” uye obva abvapo nokukurumidza. Sezvo vana vachikurumidza kukanganwa zvingatoda kuti mugare muchivayeuchidza.
—Dheuteronomio 6:7, Bhaibheri Dzvene muChiShona Chanhasi.


text:
“Muchava Zvapupu Zvangu”
“[Jesu] akati kwavari: ‘. . . Muchava zvapupu zvangu . . . kusvikira kurutivi ruri kure kwazvo rwenyika.’”—MAB. 1:7, 8.
1, 2. (a) Chapupu chikuru chaJehovha ndiani? (b) Zita rokuti Jesu rinorevei, uye Mwanakomana waMwari akaita sei zvinoenderana naro?
“IZVI ndizvo zvandakaberekerwa, uye ndizvo zvandakauyira munyika, kuti ndipupurire chokwadi.” (Verenga Johani 18:33-37.) Jesu akataura mashoko aya paaitongwa nagavhuna weRoma womuJudhiya pashure pokunge ataura kuti aiva mambo. Papera makore, muapostora Pauro akataura nezvemuenzaniso iwoyo woushingi waJesu, “uyo sechapupu akazivisa zvakanaka kwazvo pamberi paPondiyo Pirato.” (1 Tim. 6:13) Chokwadi, dzimwe nguva zvinoda ushingi chaizvo kuva “chapupu chakatendeka nechechokwadi” munyika yaSatani inotivenga!—Zvak. 3:14.
2 Sezvo Jesu aiva werudzi rwechiJudha, akaberekwa ari chapupu chaJehovha. (Isa. 43:10) Chokwadi, akava chapupu chikuru chaMwari kupfuura chero ani zvake. Jesu aikoshesa chaizvo zvinorehwa nezita rake raakapiwa naMwari. Ngirozi payakaudza Josefa, baba vaJesu vokurera, kuti mudzimu mutsvene ndiwo wainge waita kuti Mariya abate pamuviri, yakawedzera kuti: “Iye achabereka mwanakomana, uye iwe unofanira kumutumidza kuti Jesu, nokuti achaponesa vanhu vake pazvivi zvavo.” (Mat. 1:20, 21) Vaongorori veBhaibheri vanobvuma kuti zita rokuti Jesu rinobva pazita rechiHebheru rokuti Jeshua uye rine zita raMwari risina kunyorwa zvakazara. Zita iri rinoreva kuti “Jehovha Muponesi.” Jesu akaita zvinoenderana nezita rake nokubatsira “makwai akarasika eimba yaIsraeri” kuti apfidze zvivi zvawo kuitira kuti afarirwe zvekare naJehovha. (Mat. 10:6; 15:24; Ruka 19:10) Kuti aite izvozvo, Jesu akashingaira kupupurira nezveUmambo hwaMwari. Munyori weEvhangeri Mako akati: “Jesu akapinda muGarireya, achiparidza mashoko akanaka aMwari, achiti: ‘Nguva yakatarwa yakwana, uye umambo hwaMwari hwaswedera pedyo. Pfidzai, uye tendai mashoko akanaka.’” (Mako 1:14, 15) Uyewo, Jesu akaratidza ushingi nokushora zvakasimba vatungamiriri vechitendero chechiJudha izvo zvakazoita kuti vamuroverere padanda.—Mako 11:17, 18; 15:1-15.
“ZVINHU ZVIKURU ZVAMWARI”
3. Chii chakaitika pazuva rechitatu Jesu afa?
3 Asi mazuva matatu pashure pokunge Jesu afa, chimwe chinhu chinoshamisa chakaitika! Jehovha akamutsa Jesu ava nemuviri womudzimu kwete wenyama. (1 Pet. 3:18) Kuti vadzidzi vake vave nechokwadi chokuti ainge amutswa, Ishe Jesu akazviratidza kwavari aine muviri wenyama. Zuva raakamutswa, akazviratidza kuvadzidzi vake vakasiyana-siyana kanenge kashanu.—Mat. 28:8-10; Ruka 24:13-16, 30-36; Joh. 20:11-18.
4. Musangano upi wakaitiswa naJesu amutswa, uye akaudza vadzidzi vake kuti vaifanira kuita basa rei?
4 Jesu akazviratidza kechishanu kuvaapostora vake nevamwe vavaiva vakaungana navo. Pamusangano iwoyo, akavadzidzisa Shoko raMwari. Akavhura “pfungwa dzavo kwazvo kuti vanzwisise zvaireva Magwaro.” Izvozvo zvakavabatsira kunzwisisa kuti kuurayiwa kwaakaitwa nevavengi vaMwari uye kumutswa kwaakaitwa zvainge zvataurwa muMagwaro. Musangano iwoyo wava kupera, Jesu akavaudza basa ravaifanira kuita. Akavaudza kuti “rupfidzo rwokukanganwirwa zvivi rwaizoparidzwa muzita rake kumarudzi ose—kutangira muJerusarema.” Akawedzera kuti: “Imi munofanira kuva zvapupu zvezvinhu izvi.”—Ruka 24:44-48.
5, 6. (a) Nei Jesu akati: “Muchava zvapupu zvangu”? (b) Zvinhu zvipi zvine chokuita nechinangwa chaJehovha zvaifanira kuziviswa nevadzidzi vaJesu?
5 Saka Jesu paakazviratidza kekupedzisira pashure pemazuva 40, vaapostora vake vanofanira kunge vakanzwisisa kuti airevei paakataura murayiro wokuti: “Muchava zvapupu zvangu muJerusarema nomuJudhiya mose nomuSamariya uye kusvikira kurutivi ruri kure kwazvo rwenyika.” (Mab. 1:8) Nei Jesu akati: “Muchava zvapupu zvangu,” kwete zvaJehovha? Jesu angadai akataura kuti muchava zvapupu zvaJehovha, asi vanhu vaaitaura navo vaiva vaIsraeri uye vaitova zvapupu zvaJehovha nechekare.
6 Vadzidzi vaJesu vakanga vava nezvimwe zvinhu zvine chokuita nechinangwa chaJehovha zvavaifanira kuzivisa uye zvaikosha chaizvo kupfuura kununurwa kwainge kwaitwa vaIsraeri muuranda muIjipiti uye muBhabhironi. Kufa uye kumutswa kwainge kwaitwa Jesu Kristu kwakaita kuti vanhu vawane mukana wokuti vasunungurwe kubva muuranda hwakatonyanya kuipa hwechivi norufu. PaPendekosti ya33 C.E., vadzidzi vaJesu vainge vachangozodzwa nomudzimu vakaita kuti vanhu vazive “zvinhu zvikuru zvaMwari,” uye vakawanda vakateerera. Saka, Jesu ari kuruoko rworudyi rwaBaba vake kudenga, akatanga kuona zvinorehwa nezita rake zvichinyatsozadziswa, zviuru zvevanhu pazvakapfidza uye zvikatenda maari senzira yaJehovha yokuponesa vanhu.—Mab. 2:5, 11, 37-41.
“RUDZIKINURO MUKUTSINHANA NEVAZHINJI”
7. Zvakaitika paPendekosti ya33 C.E. zvakaratidzei?
7 Zvakaitika paPendekosti ya33 C.E. zvakaratidza kuti Jehovha ainge agamuchira chibayiro chaJesu chaiyananisira kana kuti chaifukidza chivi. (VaH. 9:11, 12, 24) Sezvakataurwa naJesu, haana “kuuya kuzoshumirwa, asi kuzoshumira nokupa mweya wake kuti uve rudzikinuro mukutsinhana nevazhinji.” (Mat. 20:28) “Vazhinji” vaizobatsirwa nerudzikinuro rwaJesu vakanga vasiri vaJudha vaipfidza chete. Asi Mwari anoda kuti “vanhu vemarudzi ose vaponeswe,” sezvo rudzikinuro ruchibvisa “chivi chenyika!”—1 Tim. 2:4-6; Joh. 1:29.
8. Vadzidzi vaJesu vakapupurira zvakadini, uye nei vakabudirira?
8 Vadzidzi vaJesu ivavo vepakutanga vaiva noushingi hwokuramba vachipupurira nezvake here? Chokwadi vaiva nahwo, asi vaisazviita nesimba ravo chete. Mudzimu mutsvene waJehovha waivakurudzira uye waivapa simba rokuti varambe vachipupurira. (Verenga Mabasa 5:30-32.) Papera makore 27 kubva paPendekosti ya33 C.E., zvaigona kunzi “chokwadi chemashoko iwayo akanaka” chainge chanzwiwa ne“zvisikwa zvose zviri pasi pedenga” kureva vaJudha uye vemamwe marudzi.—VaK. 1:5, 23.
9. Chii chakagara chataurwa chakazoitika kuungano yechiKristu yepakutanga?
9 Zvisinei, zvinorwadza kuti ungano yevaKristu yakatanga kushatiswa zvishoma nezvishoma. (Mab. 20:29, 30; 2 Pet. 2:2, 3; Jud. 3, 4) Sezvainge zvataurwa naJesu, kutsauka pakutenda ikoko kwaikurudzirwa no“muvengi,” Satani, kwaizowedzera uye kwokanganisa chiKristu chechokwadi kusvikira “pakuguma kwemamiriro ezvinhu epanguva yacho.” (Mat. 13:37-43) Zvadaro, Jehovha aizogadza Jesu saMambo panyika. Izvozvo zvakaitika muna October 1914, zvichiratidza kuti “mazuva okupedzisira” enyika yakaipa yaSatani ainge atanga.—2 Tim. 3:1.
10. (a) VaKristu vakazodzwa vemazuva ano vakazivisa nezvegore ripi rinokosha? (b) Chii chakaitika muna October 1914, uye izvozvo zvave zvichioneka sei zvakajeka?
10 VaKristu vakazodzwa vemazuva ano vakagara vataura kuti muna October 1914 maizoitika zvinhu zvinokosha. Vakanzwisisa izvozvo vachibatsirwa neuprofita hwaDhanieri hunotaura nezvemuti mukuru wakatemwa uye waizokura zvekare pashure pe“nguva nomwe.” (Dhan. 4:16) Jesu paaitaura uprofita hwokuvapo kwake uye hwo“kuguma kwemamiriro ezvinhu epanguva yacho,” akataura nezvenguva iyoyo se“nguva dzakatarwa dzemamwe marudzi.” Kubva mugore iroro ra1914, “chiratidzo chokuvapo [kwaKristu]” saMambo mutsva wepasi chave chichioneka zvakajeka. (Mat. 24:3, 7, 14; Ruka 21:24) Saka kubva ipapo, “zvinhu zvikuru zvaMwari” zvava kusanganisira kugadzwa kwaJesu kuti ave Mambo panyika.
11, 12. (a) Mambo ainge achangogadzwa akatanga kuitei muna 1919? (b) Zvii zvakava pachena kubva muna 1935? (Ona mufananidzo uri panotangira nyaya ino.)
11 Jesu Kristu paakangogadzwa kuva Mambo mutsva wepanyika, akatanga kununura vateveri vake vakazodzwa kubva muusungwa hwe“Bhabhironi Guru.” (Zvak. 18:2, 4) Hondo Yenyika I yapera, gore rakatevera racho muna 1919, pakava nemukana wokupupurira munyika yose nezvenzira yaMwari yokuponesa vanhu uye mashoko akanaka oUmambo hwakanga hwagadzwa. VaKristu vakazodzwa vakashandisa mukana iwoyo kuti vapupurire, zvikaita kuti pave nevamwe vakazodzwa vakawanda vaiva netariro yokuzotonga pamwe naKristu.
12 Muna 1935, zvakava pachena kuti Kristu ainge atanga kuunganidza mamiriyoni e“mamwe makwai” ake aizoumba “boka guru” rinobva kumarudzi ose. Richitungamirirwa nevaKristu vakazodzwa, boka guru iri riri kutevedzerawo ushingi hwaiva naJesu uye riri kuzivisa pachena kuti rinowana ruponeso kuna Mwari naKristu. Kana boka guru rikaramba richiita basa iri rokupupurira uye rikaramba richitenda murudzikinuro rwaKristu, richawana ropafadzo yokupona pa“kutambudzika kukuru,” uko kuchaita kuti nyika yaSatani igume.—Joh. 10:16; Zvak. 7:9, 10, 14.
‘IVA NOUSHINGI KUTI UTAURE MASHOKO AKANAKA’
13. SeZvapupu zvaJehovha, takatsunga kuitei, uye chii chinoita kuti tive nechokwadi chokuti tichabudirira?
13 Kudai tikaramba tichikoshesa ropafadzo yedu yokupupurira nezve“zvinhu zvikuru” zvakaitwa naJehovha Mwari uye zvaanovimbisa mune ramangwana. Ichokwadi kuti kupupurira saizvozvo hakusi nyore nguva dzose. Hama dzedu dzakawanda dzinoshanda mundima dzine vanhu vanodzishora chaizvo, vanodziseka kana kuti vanodzitambudza zvakasimba. Tinogona kuita sezvakaitwa nemuapostora Pauro nevamwe vake. Akati: “Takava noushingi . . . naMwari wedu kuti tikutaurirei mashoko akanaka aMwari tichitamburira kwazvo.” (1 VaT. 2:2) Saka ngatisambokanda mapfumo pasi. Asi ngatitsungei kuramba tichiita maererano nokuzvitsaurira kwedu sezvo nyika yaSatani iri kuita matongo. (Isa. 6:11) Hatikwanisi kuita izvozvo nesimba redu chete, asi tinofanira kunyengetera kuna Jehovha tichikumbira kuti atipe “simba rinopfuura renguva dzose” sezvaiitwa nevaKristu vepakutanga.—Verenga 2 VaKorinde 4:1, 7; Ruka 11:13.
14, 15. (a) VaKristu vepakutanga vaionekwa sei, uye muapostora Petro akati chii nezvavo? (b) Tinofanira kunzwa sei kana tikatambudzwa nemhaka yokuva Zvapupu zvaJehovha?
14 Mazuva ano, kune mamiriyoni evanhu vanozviti vaKristu, asi vanoramba Mwari “nemabasa avo, nokuti vanosemesa, havateereri uye havatenderwi kuita basa chero ripi zvaro rakanaka.” (Tito 1:16) Zvakanaka kuti tiyeuke kuti vaKristu vechokwadi vepakutanga vaivengwa nevanhu vakawanda. Ndokusaka muapostora Petro akanyora kuti: “Kana muri kuzvidzirwa zita raKristu, munofara, nokuti . . . mudzimu waMwari . . . uri pamuri.”—1 Pet. 4:14.
15 Mashoko iwayo angashandawo kuZvapupu zvaJehovha mazuva ano here? Hongu anoshanda nokuti tinopupurira nezveumambo hwaJesu. Saka kuvengwa nemhaka yokuti tinodanwa nezita raJehovha kwakangofanana ‘nokuzvidzirwa zita raJesu Kristu’ uyo akati kuvavengi vake: “Ndakauya muzita raBaba vangu, asi hamundigamuchiri.” (Joh. 5:43) Saka kana ukashorwa paunenge uchiita basa rokupupurira, shinga. Kushorwa ikoko kunoratidza kuti Mwari anokufarira uye kuti mudzimu wake ‘uri pauri.’
16, 17. (a) Chii chiri kuitika kuvanhu vaJehovha munyika dzakawanda? (b) Watsunga kuitei?
16 Asi zivawo kuti munyika dzakawanda nhamba yeZvapupu iri kuwedzera. Kunyange mundima dzakabvira kare dzichiparidzirwa, tichiri kuwana vanhu vanoda kuteerera uye vatinogona kukurukura navo mashoko edu anoponesa. Dai tikaramba tichidzokera kune vanofarira uye kana zvichiita, todzidza navo Bhaibheri tichivabatsira kuti vafambire mberi kusvikira vazvitsaurira uye vabhabhatidzwa. Zvimwe une manzwiro akaita seaSarie wokuSouth Africa ava nemakore anopfuura 60 achiita basa rokupupurira. Anoti, “Ndinoonga chaizvo kuti nemhaka yechibayiro chorudzikinuro chaJesu, ndine ukama hwakanaka naJehovha, Changamire wezvinhu zvose uye ndinofara kuti ndinogona kuita kuti vanhu vazive zita rake rinokudzwa.” Iye nemurume wake Martinus vakabatsira vanhu vakawanda, kusanganisira vana vavo vatatu kuti vave vanamati vaJehovha. Sarie anoti: “Hakuna rimwe basa rinoita kuti ugutsikane uye Jehovha anotipa simba rokuti tirambe tichiita basa iri rinoponesa vanhu achishandisa mudzimu wake mutsvene.”
17 Pasinei nokuti tiri vaKristu vakabhabhatidzwa kana kuti tiri kuda kubhabhatidzwa, tinofanira kuonga ropafadzo yokuvawo musangano reZvapupu zvaJehovha riri munyika yose. Saka, ramba uchipupurira kwazvo uye uchiedza kuramba wakachena usingasvibiswi nenyika yaSatani. Kana ukadaro, uchaita kuti Baba vedu vokudenga avo vane zita ratinodanwa naro vakudzwe.


text:
Kuparidza Nokudzidzisa Munyika Yose
NYIKA YOSE
NYIKA 239
VAPARIDZI 7 965 954
MAAWA AKAITWA MUUSHUMIRI HWOMUMUNDA 1 841 180 235
ZVIDZIDZO ZVEBHAIBHERI 9 254 963
ZVIRI MUCHIKAMU CHINO
Africa
Vanhu vomuAfrica vari kugamuchira chokwadi cheBhaibheri, uye chiri kuchinja upenyu hwavo zvikuru. Verenga nezvemumwe munhu aimbova chidhakwa aisvuta midzanga 60 zuva nezuva.
Nyika dzekuAmerica
Zvakaitika zvinotevera zvinoratidza kuti kuitira vanhu mabasa anovabatsira, uye kuvaudzawo chokwadi cheBhaibheri pasinei nokupikiswa, kunogona kuva nezvibereko zvakanaka.
Nyika dzokuAsia neMiddle East
Kuramba tichiedza zvose zvatinogona mubasa rokuparidza kune mubayiro. Funga zvakaitwa pakubatsira mumwe murume asingaoni, asinganzwi uye asingatauri kuti anzwisise kuti Mwari ane hanya naye.
Europe
Maonero asina kunaka anogona kukonzerwa nemashoko asiri echokwadi. Ona kuti chirongwa cheparedhiyo chakachinja sei maonerwo aiitwa Zvapupu zvaJehovha.
Oceania
Kunyora tsamba ndeimwe nzira iri kushandiswa pakuparadzira chokwadi cheBhaibheri muChristchurch, kuNew Zealand. Nei vamwe vachidana tsamba idzi kuti “Tsamba dzinobva kuna Mwari?”


text:
Zuva
Muzvidzidzo zvinoti: taranyika; jekanyika; fundoyetsimba; Zvechadenga, zuva imhando yenyenyedzi iri pakati peGumbapamwe reMushana. Zuva rine hujoto hwakakwira zvokuti mbato irimo inoshanduka kubva pakuva mwando unopisisa kuenda pakuva inonzi plasma kuEnglish. Plasma imhando yomusandu ine mwando unopisa zvakanyanya zvokuti maatomu anoshanduka kuva maayoni.
Pimadanho reZuva rine nhambwe yakareva 1,392,000 km, zvichireva kuti zuva akakura zvakapetwa ka 109 kana richienzaniswa neEarth.
Kudzikatirwa kwezuva (Eclipse of the Sun) kunoitika kana mwedzi uri pakati pezuva neRinopasi zvose zvakanangana zviri pamutsetse wakati twasa. Chinoitika ndechekuti mirazvo yezuva inodzikatidzwa nemwedzi yotadza kusvika panyika pane Rinopasi. Nzvimbo dzinenge dzaitika izvi dzinoita rima kunze kugotanga kutonhorera, shiri dzoenda kunovata dzichiti kwadoka.
- Izwi rokuti makute rinoshandiswa kutsangangura apo zuva rinopinda seri kwemakore, vanhu vari pasi vobva vadzivirirwa zvokusanzwa mushana. Apa zuva rinonzi rapinda kumakute.
Kurerutsa Mutauro[chinja | edit source]
- Nhasi zuva rinogangarika: today the sun shines in a cloudless sky.
- Kudzambira zuva kana kuzambira zuva (bask in the sun) kureva kugara panze pane mushana.
- Kushanira mushana (to lie or bask in the sun).
- Kuvandarira (to lie in the sun, to warm oneself in the sun).
- Kutaira (to warm oneself in the sun) izwi reChiNdau rinoreva kuzambira zuva. Mutaira izita remhuri.
- Kutsenuka (to go down a little, late afternoon). Zuva ratsenuka.
- Bwirazuva (beam of sun, a ray of the sun).
- Kubuda kwezuva, kuduka kwezuva (sunrise) zvichireva kuyedza kwezuva.
- Dokotoko (intense heat especially of sun).


text:
Ads / Pub
Northrop B-2A Mweya AlphaSim FSX & P3D
Nokuti FS2004 shanduro tinya pano
Litle chinoshamisa yepamusoro Aimbova payware asi ikozvino mahara! The rakapotsa B-52 ane rakapotsa Cockpit uye tsika mitinhimira. Rakavimbika kuongorora uye nezvakanyorwa! Verenga Readme.txt
The Northrop Grumman B-2 Mweya (aizivikanwawo sezvo namano bhomba) chinhu American inokosha bhomba patinenge vakaderera zvaioneka namano michina rakagadzirirwa rakapinza batana kuzvidzivirira Anti-ndege; zviri kukwanisa dhipuroya zvose akawanda uye zvombo zvenyukireya. The bhomba ine vashandi vaviri uye zvinogona anodonha anosvika makumi masere 500 LB (230 kg) -class JDAM GPS-runotungamirirwa mabhomba, kana gumi namatanhatu 2,400 LB (1,100 kg) B83 enyukireya. The B-2 ndiye chete ndege kuti anogona kutakura guru mhepo-kuti-pose Standoff zvombo ari namano configuration.
Development pakutanga zvakatanga pasi "Advanced Technology bhomba" (ATB) chirongwa munguva Carter kutarisira, uye ayo kuita raiva rimwe zvikonzero kukanzura yake B-1 Lancer. ATB akaramba munguva Reagan kutarisira asi zvaShe pokumbononotswa yayo sumo kwakaita kuti kudzorerwa kuna B-1 chirongwa uyewo. Program mari akamuka kumarudzi kukura. Yakagadzirirwa uye kugadzirwa nenzira Northrop Grumman pamwe rubatsiro kubva Boeing mutengo ndege nerimwe neavhareji US $ 737 miriyoni (mu 1997 madhora). Total procurement mari neavhareji $ 929 mamiriyoni paminiti ndege, izvo zvinosanganisira handingadariki zvikamu, midziyo, retrofitting, uye Software rutsigiro. Zvachose chirongwa mutengo kusanganisira kukura, engineering nekuongororwa, neavhareji $ 2.1 mabhiriyoni paminiti ndege muna 1997.
Nokuda kwayo wandei musoro uye operative mari, basa racho dzichipesana muna US Congress uye pakati Joint Chiefs pamusoro Staff. The ichitenderera-pasi kweHondo Yemashoko mukupera chikamu 1980s zvinoshamisa kuderedzwa kudiwa ndege, iyo yakagadzirirwa nechinangwa rakapinza airspace Soviet uye kurwisa mukuru-ukoshi kushungurudza. Mukunopera 1980s uye 1990s, Congress slashed kutanga zvirongwa kunotenga 132 Ndege kuna 21. Muna 2008, mumwe B-2 rakaparadzwa kuputsika nguva pfupi pashure yasimuka, uye vashandi vemo vabudiswa zvakachengeteka. Dzinokwana 20 B-2s kuramba basa pamwe United States Air Force.
Kunyange pakutanga yakagadzirwa achinyanya kuva bhomba renyukireya, iye B-2 itange kushandiswa muhondo kudonhedza akawanda mabhomba Serbia panguva Kosovo Hondo 1998, uye ndakaona akaramba kushandisa panguva yehondo muIraq uye Afghanistan. B-2s vaishandiswawo munguva 2011 hondo yevagari Libyan. (Wikipedia)
Litle chinoshamisa yepamusoro Aimbova payware asi ikozvino mahara! The rakapotsa B-52 ane rakapotsa Cockpit uye tsika mitinhimira. Rakavimbika kuongorora uye nezvakanyorwa! Verenga Readme.txt
The Northrop Grumman B-2 Mweya (aizivikanwawo sezvo namano bhomba) chinhu American inokosha bhomba patinenge vakaderera zvaioneka namano michina rakagadzirirwa rakapinza batana kuzvidzivirira Anti-ndege; zviri kukwanisa dhipuroya zvose akawanda uye zvombo zvenyukireya. The bhomba ine vashandi vaviri uye zvinogona anodonha anosvika makumi masere 500 LB (230 kg) -class JDAM GPS-runotungamirirwa mabhomba, kana gumi namatanhatu 2,400 LB (1,100 kg) B83 enyukireya. The B-2 ndiye chete ndege kuti anogona kutakura guru mhepo-kuti-pose Standoff zvombo ari namano configuration.
Development pakutanga zvakatanga pasi "Advanced Technology bhomba" (ATB) chirongwa munguva Carter kutarisira, uye ayo kuita raiva rimwe zvikonzero kukanzura yake B-1 Lancer. ATB akaramba munguva Reagan kutarisira asi zvaShe pokumbononotswa yayo sumo kwakaita kuti kudzorerwa kuna B-1 chirongwa uyewo. Program mari akamuka kumarudzi kukura. Yakagadzirirwa uye kugadzirwa nenzira Northrop Grumman pamwe rubatsiro kubva Boeing mutengo ndege nerimwe neavhareji US $ 737 miriyoni (mu 1997 madhora). Total procurement mari neavhareji $ 929 mamiriyoni paminiti ndege, izvo zvinosanganisira handingadariki zvikamu, midziyo, retrofitting, uye Software rutsigiro. Zvachose chirongwa mutengo kusanganisira kukura, engineering nekuongororwa, neavhareji $ 2.1 mabhiriyoni paminiti ndege muna 1997.
Nokuda kwayo wandei musoro uye operative mari, basa racho dzichipesana muna US Congress uye pakati Joint Chiefs pamusoro Staff. The ichitenderera-pasi kweHondo Yemashoko mukupera chikamu 1980s zvinoshamisa kuderedzwa kudiwa ndege, iyo yakagadzirirwa nechinangwa rakapinza airspace Soviet uye kurwisa mukuru-ukoshi kushungurudza. Mukunopera 1980s uye 1990s, Congress slashed kutanga zvirongwa kunotenga 132 Ndege kuna 21. Muna 2008, mumwe B-2 rakaparadzwa kuputsika nguva pfupi pashure yasimuka, uye vashandi vemo vabudiswa zvakachengeteka. Dzinokwana 20 B-2s kuramba basa pamwe United States Air Force.
Kunyange pakutanga yakagadzirwa achinyanya kuva bhomba renyukireya, iye B-2 itange kushandiswa muhondo kudonhedza akawanda mabhomba Serbia panguva Kosovo Hondo 1998, uye ndakaona akaramba kushandisa panguva yehondo muIraq uye Afghanistan. B-2s vaishandiswawo munguva 2011 hondo yevagari Libyan. (Wikipedia)
Size 11.2 MB
Downloads 27 732
Created 10-11-2012 16: 07: 12
Akachinja 16-11-2012 04: 04: 46
rezinesi
Freeware
3D Virtual Cockpit
Port-Over FS2004 (pasina DXT10)
Wedzerai-mberi kunoenderana FSX-SP2 & FSX-Steam & Prepar3D v1 (v2 & 3 kuedza)
Ads / Pub


text:
ZVAKAITIKA GORE RAKAPERA
Bhaibheri Rakagadzirwa Kuti Rigare Kwenguva Refu
ZVAPUPU ZVAJEHOVHA zvinoda Bhaibheri kupfuura mamwe mabhuku ese. Tinoridzidza nguva dzese uye tinorishandisa pakudzidzisa vamwe mashoko akanaka eUmambo hwaMwari. (Mat. 24:14) Nokudaro, hama dzedu dzakaita zvese zvadzaigona kuti dzive nechokwadi chekuti zvese zvakashandiswa pakugadzira Shanduro yeNyika Itsva yeMagwaro Matsvene ya2013 yakavandudzwa zvinge zvichiyevedza uye zvakasimba.
Hama dzinoshandira kunoprindwa mabhuku kuWallkill, iri muNew York, U.S.A., dzakakurukura nemukuru weimwe kambani inoprinda mabhuku nezvezvaizenge zvakaita Bhaibheri racho idzva, iye akati, “Hazviiti kugadzira Bhaibheri ramuri kutaura nezvaro.” Akawedzera kuti, “Chokwadi chandingakuudzai ndechekuti maBhaibheri akawanda anogadzirwa kuti aonekere ari patafura kana kuti pasherufu, kwete kuti agare kwenguva refu.”
Mamwe maBhaibheri eShanduro yeNyika Itsva akambovapo aisagara kwenguva refu. Nokudaro, hama dzekuWallkill dzakanyatsoongorora makavha, guruu, uye nzira dzekubatanidza nadzo mapeji kuitira kuti dzigadzire Bhaibheri raizoramba rakanaka pasinei nekushandiswa kwaro mumamiriro ekunze akasiyana-siyana. Kubva pane zvavakawana, vakagadzira maBhaibheri ekushandisa kuti vaite tsvakurudzo ndokuapa Zvapupu zviri munyika dzakati kuti dzinotonhora, dzinopisa kana kuti dzinonaya zvakanyanya kuti vaone kuti anoita here.
Pashure pemwedzi mitanhatu, maBhaibheri acho akadzorerwa, uye hama dzacho dzakavandudza zvimwe zvinhu ndokutumira mamwezve. MaBhaibheri ese akatumirwa aipfuura 1 690. Mashomanana ndiwo akakanganiswa netsaona dzakaitika. Semuenzaniso, rimwe Bhaibheri rakatsikwa nemotokari, rimwe rakasiyiwa riri panze usiku hwese kuchinaya, uye rimwe rakakanganiswa nemvura yakanaya pakaitika dutu.
Muna 2011, panguva yaiitwa tsvakurudzo idzi, pakatengwa michina inoprinda mabhuku akawanda zvikuru munguva pfupi kuti ishandiswe kuWallkill uye kuEbina, Japan. Paida kuprindwa maBhaibheri anokwana vanhu vese paraizobudiswa, uyewo kuWallkill nekuEbina kwaifanira kuzoprindwa maBhaibheri akanyatsofanana.
Makavha Anobhenda
Gore ra2012 richangotanga, kuWallkill nekuEbina kwakatanga kugadzirwa Shanduro yeNyika Itsva ya1984, pachishandiswa zvinhu zvaizogadziriswa makavha matsva. Zvisinei, michina mitsva inoisa makavha yakaisa mukavha yeBhaibheri racho guruu neliner zvainge zvisina kushandiswa pakuita tsvakurudzo, uye makavha acho aibhenda zvakanyanya. Saka haana kuzoramba achigadzirwa.
Vanogadzira chimwe chezvinhu zvakashandiswa pakavha iyoyo vakati dambudziko rekubhenda kwemakavha rinozivikanwa zvikuru muindasitiri yekubatanidza mabhuku saka vaifunga kuti hapana zvaigona kuitwa kuti dambudziko racho rigadziriswe. Zvisinei, hama dzaida chaizvo kugadzira Bhaibheri rine kavha yakapfava, inogara kwenguva refu uye inoyevedza, kwete kudzokera pakugadzira Bhaibheri rine kavha yakaomarara. Pashure peinenge mwedzi mina vachiedza guruu nemaliner zvakasiyana-siyana, vakazowana guruu neliner zvakazoita kuti vakwanise kugadzirazve maBhaibheri ane makavha akapfava asi asingazobhendi.
Shanduro yeNyika Itsva yakavandudzwa yaifanira kubudiswa musi wa5 October 2013, pamusangano wepagore weWatch Tower Bible and Tract Society of Pennsylvania. Mafaira epakombiyuta eBhaibheri akanga apera kugadzirwa akasvika kwaaizoprindirwa musi weChishanu 9 August 2013, uye akatanga kuprindwa mangwana acho. Musi wa15 August ndipo pakanyatsopera kugadzirwa Bhaibheri rekutanga. Mumavhiki manomwe akatevera, hama dzekuWallkill uye kuEbina dzakashanda siku nesikati kuti dzigadzire nekutumira maBhaibheri 1 600 000 aizokwana vanhu vese vakapinda musangano wepagore.
Bhaibheri iri rakanaka uye rakasimba, asi mashoko aro anopa upenyu ndiwo akatonyanya kunaka. Imwe hanzvadzi yekuUnited States payakagamuchira Bhaibheri iri idzva, mangwana acho yakanyora kuti, “Zvatava neshanduro iyi yakavandudzwa, ndava kunzwisisa Bhaibheri zviri nani.”
Inzwa zvimwe
Zvapupu zvaJehovha Zvine Bhaibheri Razvo Here?
Kushandisa shanduro dzakasiyana-siyana dzeBhaibheri kunokubatsira chaizvo pakuridzidza. Zvinhu zvitatu zvakanakira kuti ushandise Shanduro yeNyika Itsva yeMagwaro Matsvene pakudzidza kwako.
Bhaibheri reShanduro yeNyika Itsva Rakarurama Here?
Nei Bhaibheri reShanduro yeNyika Itsva rakasiyana nemamwe maBhaibheri?


text:
Vaimbova mukuru wekumahofisi eZifa, Muzvare Henrietta Rushwaya, avo vakaregererwa naVaChiyangwa, mushure mekumbodzingwa munhabvu, vave kupomerwa zvakare mhosva yekutengesa mitambo yechikwata chemaWarriors.
Gweta remhuri yekwaDzamara, VaKennedy Masiye, vati mutongi wedare, Justice Clement Phiri, vatambira chikumbiro chavo vachiti kuratidzira kana zvirongwa zvakaita seizvi zvinobvumidzwa pasi pemitemo yenyika.
Mukuru wesangano reStudents Females Network, Muzvare Evernice Munando, vanoti vari kukurudzira hurumende kuti ikwanise kuwanisa vanhukadzi mukana wekuchengetedza hutano hwavo kuitira kuti zuva remadzimai iri rive nezvarinoreva zvakakosha kwavari.


text:
DOMINICAN REPUBLIC
Vakasunungurwa, Ndokubhanwa Zvakare
Takangoerekana Tasunungurwa
Mumakore ose ainge akabhanwa basa redu, Lennart naVirginia Johnson uye Roy naJuanita Brandt vakaramba vachiita basa ravo reumishinari. Lennart anoti: “Ini naRoy Brandt takashevedzwa kuti tibvunzurudzwe nevakuru vakuru vehurumende yaTrujillo. Vakanga vamboshevedza Hama Manuel Hierrezuelo kuti vaonane navo.” Zvinorwadza kuti Manuel akasvika pakuurayiwa paaibvunzurudzwa, asi ainge aramba akaperera kusvika pakupedzisira. Saka chii chakazoitika kuna Lennart naRoy? Lennart anoenderera mberi achiti: “Patakasvika mumwe nemumwe wedu akabvunzurudzwa ari pake ega, zvataitaura zvichirekodhwa. Hapana chimwezve chakazoitika panguva iyoyo, asi papera mwedzi miviri mapepanhau akazivisa kuti hurumende yaTrujillo yainge yava kubvumira Zvapupu zvaJehovha kunamata zvakasununguka.”
Basa redu risati rabhanwa muna 1950, muDominican Republic mainge mava nevaparidzi 261 vaiita basa rekuparidza. Pakabviswa kubhanwa kwacho muna August 1956, mainge mava nevaparidzi 522. Hama dzakafara zvikuru padzakaziva kuti dzainge dzava kukwanisa kuparidza dzakasununguka pashure pemakore matanhatu dziri mumajeri, dzichirambidzwa kuparidza, uye dzichigara dzichiongororwa.
Vanhu vaJehovha vakaita sei pavakangoerekana vasunungurwa kudaro? Vakabva vatotanga kurongazve basa. Vakatsvaka nzvimbo dzekuitira misangano yeungano uye vakagadzira mepu itsva dzendima nemafaira eungano. Hama dzakafara kuti dzainge dzava kukwanisa kukumbira mabhuku uye kuagamuchira. Vakashandisa rusununguko irworwo kuti vashingaire kuparidza. Muna November 1956, pangopera mwedzi mitatu chete, munyika yacho mainge mava nevaparidzi 612.
Vafundisi Vanokuchidzira Moto
Zvisinei, vafundisi veRoma vakabva vatotanga kuronga kuti vasvibise zita reZvapupu. Zvapaiva nechibvumirano chainge chaitwa pakati paTrujillo naPapa, vafundisi vacho vakawedzera kukurudzira hurumende kuti itsakatise Zvapupu. Mupristi weRoma, Oscar Robles Toledano, akatumira tsamba kuMunyori weHurumende, Virgilio Álvarez Pina, achikumbira kuti hurumende imubatsire “kuchenjedza vagari vemuDominican Republic nezvengozi yakakura iri kukonzerwa nekapoka ‘keZvapupu zvaJehovha’.”
Toledano akatsanangura kuti chinangwa chake chaiva “chekuita kuti basa reZvapupu zvaJehovha rekutendeutsa vanhu risabudirire.” Tsamba yaToledano yaitaurawo kuti mabhuku edu haafaniri kubvumirwa munyika yacho, “kunyanya bhuku rinonzi ‘The Truth Shall Make You Free’ uye magazini yeNharireyomurindi.”
Kubhanwa Zvakare
Vatungamiriri vezvitendero nevamwe vaishanda muhurumende yaTrujillo vakabatana pakuronga kurwisa Zvapupu. Francisco Prats-Ramírez, purezidhendi weDominican Party, akanyora tsamba kuna Trujillo muna June 1957, achiti: “Ndiri kuronga kuita misangano kuti timise mabasa akaipa eZvapupu zvaJehovha anopikisana nekutsigirwa kwenyika.”
Kuchera uku kwaiva nesimba zvikuru, sezvinotaurwa mubhuku rinonzi Trujillo
Zvaiedza kuitwa nevafundisi pamwe chete neHurumende zvakabudirira. Muna July, Paramende yeDominican Republic yakadzika mutemo waibhana basa reZvapupu zvaJehovha. Pasina nguva, hama dzedu dzakatanga kurohwa uye kushungurudzwa nemapurisa. Hama dzinenge 150 dzakasungwa.


text:
Niger
Niger nyika yakakomberedzwa nedzimwe iri kumadokero kweAfrica inotodza zita kubva paRwizi Niger. Nyika dzakakomberedza Niger dzinoti: Nigeria neBenin kuchamhembe; Burkina Faso neMali kumadokero; Algeria neLibya kumaodzanyemba neChad kumabvazuva. Niger ine nharaunda yakakura mamiriyoni 1.27 eskweya rekiromita, asi zvikamu makumi manomwe pazana (80%) yenharaunda yayo iri muGwenga reSahara. Nyika iyi ine hugari hwevanhu 17,129,076 ruzhinji rwavo vari maMuslim vakawandira kuchamhembe nekumadokero kwenyika iyi. Gutaguru reNiger rinonzi Niamey rinowanikwa kuchamhembe kwakadziva kumadokero kwenyika iyi.


text:
KUPARIDZA NOKUDZIDZISA MUNYIKA YOSE
Nyika dzekuAmerica
NYIKA 57
VANOGARAMO 970 234 987
VAPARIDZI 3 943 337
ZVIDZIDZO ZVEBHAIBHERI 4 341 698
Vakakumbira Murume Nomudzimai Kuti Vagare Pamba Pavo
MuLas Vegas, kuNevada, mumwe murume nomudzimai wake vasiri Zvapupu vaida nzvimbo ine runyararo yokugara, saka vakatengesa imba yavo kuti vatamire kuDominican Republic. Zvisinei, vaifanira kubuda muimba yavo pachine mazuva gumi vasati vakwira ndege yavaizoenda nayo. Kuti vavabatsire, vavakidzani vavo vaiva Zvapupu zvaJehovha, vakavakumbira kuti vagare navo pamba pavo. Panguva yavaigara ipapo, vakapinda misangano paImba yoUmambo. Vakashamiswa pavakanzwa gore ra1914 richitaurwa uye zvakaita kuti vade kuziva zvakawanda. Vaiziva kuti iri raiva gore rinokosha zvikuru munhoroondo yenyika. Pavakangosvika kuDominican Republic, vakakumbira Chapupu chakatanga kuvashanyira kuti chivadzidzise Bhaibheri. Papera mwedzi 14, vose vari vaviri vakazvitsaurira ndokubhabhatidzwa.
Ndizvo Zvaaida Chaizvo
Hama dzakagadzira nzvimbo yemabhuku paInternational Book Fair yakaitwa muna 2012 muPanama City, kuPanama. Vasikana vaviri vechikoro vakasvikapo. Mumwe wavo akaudza hanzvadzi yaiva panzvimbo yacho kuti ainge asiri kufara. Musikana wacho akatsanangura kuti baba vake vainge vapindwa muropa nemadhiragi uye kuti aisaziva kuti oita sei nazvo. Hanzvadzi yacho yakamuratidza chitsauko 23 chebhuku raMibvunzo Inobvunza Vechiduku—Mhinduro Dzinoshanda, Bhuku 2, chinoti: “Ko Kana Mubereki Wangu Akapindwa Muropa Nezvinodhaka Kana Kuti Nedoro?” Musikana wacho akabva ati: “Izvi ndizvo zvandiri kuda chaizvo!” Vasikana vacho vakambundira hanzvadzi yacho ndokuzodzoka papera awa imwe chete kuti vaionge zvakare. Pamazuva mashanu akaitwa International Book Fair yacho, hama dzakagovera mabhuku 1 046, magazini 1 116, nemabhurocha 449. Vanhu 56 vakasiya kero dzavo kuti Zvapupu zvizovashanyira.
Makore Mana Achiparidza Ari Oga
Fredy, uyo anotaura chiCabecar, anogara kure munzvimbo iri pagomo muCosta Rica. Makore mana adarika paaishanda muguta guru reSan José, Fredy akawana bhuku raBhaibheri Rinombodzidzisei Chaizvo? uye bhurocha raMwari Anodei Kwatiri? Muparidzi akamugovera mabhuku acho akamuudza kuti adzokere kunoparidzira vanhu verudzi rwake saka akadzokera kumba kwake. Fredy akadzidza ega bhuku raBhaibheri Rinombodzidzisei? ndokugadzirisa zvinhu muupenyu hwake, zvakadai sokunyoresa wanano yake. Akabva aita zvose zvaaigona pakudzidzisa vanhu vechiCabecar chokwadi.
Fredy akaronga makirasi evadzidzi vake veBhaibheri. Aiva nemakirasi ane matanho 6, achiisa vadzidzi mumatanho aienderana nezvavainge vaita pabvunzo yaaivapa kuti aone zvainge zvakaita zivo yavo yeBhaibheri. Aironga misangano uye kutoita Chirangaridzo, achinyora ega mapepa okukoka, aiti: “Zvapupu zvaJehovha zvinokukokai kuti muzopinda nesu Chirangaridzo chorufu rwaKristu.” Akaita zvose izvi kwemakore mana asina kuzombotaurazve neZvapupu! Panguva iyoyo, akanyengetera kuna Jehovha kuti atumire Zvapupu kuti zvimubatsire.
Munguva ichangobva kupfuura, munyengetero waFredy wakapindurwa. Zvimwe Zvapupu zvakaita rwendo rwakaoma zvichienda kwaaigara uye zvakashamiswa nekuona zvose zvaainge aita. Vakashuma kuti, “Kunyange zvazvo Fredy asiri Chapupu chakabhabhatidzwa, anorarama seChapupu!” Papera mwedzi mitatu chete, akabvumirwa kuva muparidzi asina kubhabhatidzwa. Paakabhabhatidzwa, Fredy akaenda kunopinda gungano rake rokutanga, aine vanhu 19 vaaidzidza navo Bhaibheri. Iye zvino akaronga mamwezve mapoka matatu evanhu vanotaura chiCabecar vanogara kunzvimbo dziri kure zvikuru kupfuura kwaanogara.
Akadzivirira Kutenda Kwake Kuchikoro
Rimwe zuva Anna, uyo ava kusekondari muUnited States, aifanira kudzivirira zvaanotenda paaipikiswa nevezera rake vanoverengeka avo vainge vakagumbuka kuti aisadavira Utatu. “Vakatanga kundiunganira,” anodaro Anna, “asi ndakaramba ndakadzikama nokuti ndaisada kuti vanhu vaone Zvapupu zvaJehovha nenzira isina kunaka.” Usiku ihwohwo akanyengetera kuna Jehovha achikumbira ushingi ndokutsvakurudza nezvedzidziso yoUtatu. Mangwana acho, Anna akaenda neBhaibheri rake kuchikoro. Vomukirasi make vakamuunganira, vakawanda vacho vachimuseka zvokutsvinya. Kunyange zvakadaro, akashinga kuvaratidza magwaro akati kuti achivabatsira kuona pfungwa dzacho. Pakupedzisira, vaimuitisa nharo vakasona miromo. Musikana ainyanya kumuitisa nharo, uyo aivawo purezidhendi wekirasi yacho, akazobvuma ega kuti ainge ava kuremekedza Zvapupu zvaJehovha. Gore rakasvika pakupera achibvunza Anna mibvunzo yakasiyana-siyana pamusoro pezvaanotenda.
Bhutsu Yakadambuka Panguva Yakakodzera
Mumwe mukadzi wechiduku kuBarbados ainge achifamba achienda kuchechi iri Svondo mangwanani bhandi rebhutsu yake parakadambuka. Akaenda paimba yaiva pedyo ndokukumbira chipeneti chokuti abatanidze bhandi racho. Zvakangoitikawo kuti paiva pamba peimwe hanzvadzi iri Chapupu nemwanasikana wayo. Mukadzi wacho paaigadzira bhutsu yake, hanzvadzi yacho yakamutsanangurira nezvekuzadzika kuri kuita uprofita hweBhaibheri iye zvino. Mwanasikana wehanzvadzi yacho akabva amukoka kuti azopinda navo misangano yaizoitirwa paImba yoUmambo gare gare mangwanani iwayo. Achiona kuti ainge anonoka kuchechi kwake, mukadzi wacho akabvuma. Panguva yemisangano yacho, aitarisa magwaro ose muBhaibheri rake reKing James. Purogiramu yacho yakamunakidza chaizvo. Akati ainge aneta nokunzwa ruzha rwengoma nerwevanhu vaishevedzera kuchechi kwake uye kuti ainge agara achida kudzidza Bhaibheri rake ari munzvimbo yakanyarara. Akatora bhuku raBhaibheri Rinombodzidzisei? uyewo akabvuma kudzidza Bhaibheri. Anopinda misangano yose uye anopindura nechido.
Munhu Mumwe Chete Bedzi Ndiye Anogona Kuita Kuti Arege Kuparidza
Imwe hama yechiduku kuGuyana inoti: “Ndinoda kuparidzira vomukirasi mangu kuchikoro, asi pane mukomana mumwe chete asingadi kundiona ndichiparidza. Rimwe zuva, akandisaidzira kumadziro ndokundiudza kuti, ‘Rega kuparidza!’ Ndakapindura kuti munhu chete anogona kuita kuti ndirege kuparidza ndiJehovha. Sezvandakaramba ndichiparidza, mukomana wacho akacheka bhegi rangu. Akabva andirova chibhakera kumeso, ndikatsemuka muromo. Tiri vaviri takabva tashevedzwa kuhofisi yemukuru wechikoro, uyo akandibvunza kuti ndainge ndaitei zvakazoita kuti mukomana wacho andirove chibhakera kumeso. Ndakapindura kuti ndanga ndichiparidza mashoko akanaka, ndosaka mukomana wacho andirova. Mukuru wechikoro akandibvunza kuti ndainge ndaregererei kudzorera, achitoti ndaifanira kunge ndamudzorerawo. Ndakataura kuti ndakadzidza muBhaibheri pana VaRoma 12:17 kuti vaKristu havafaniri ‘kudzorera chakaipa nechakaipa kuna ani naani zvake.’ Paakanzwa izvozvo, mukuru wechikoro akanditi ndiende, achibva ati aizopedzerana nemukomana ainge andirova.”


text:
CHITSAUKO 22
“Uchenjeri Hunobva Kumusoro” Huri Kushanda Muupenyu Hwako Here?
1-3. (a) Soromoni akaratidza sei uchenjeri hunoshamisa munzira yaakabata nayo nebopoto rokurwira mwana? (b) Jehovha anotivimbisa kutipa chii, uye mibvunzoi inomuka?
YAKANGA iri nyaya yakaoma—vakadzi vaviri vachiitirana nharo pamusoro pomwana. Vakadzi vacho vaigara pamusha mumwe, uye vose vakanga vabereka vanakomana vakanga vakangosiyana nemazuva mashomanana. Mumwe mwana wacho akanga afa, zvino mumwe nomumwe wevakadzi vaviri ava aiti mwana mupenyu ndewake. * Pakanga pasina zvimwe zvapupu zvakanga zvaona zvakaitika. Pamwe nyaya yacho yakanga yatongwa mudare duku asi ikatadza kugadziriswa. Pakupedzisira, bopoto racho rakaendeswa kuna Soromoni, mambo waIsraeri. Aizokwanisa kubudisa chokwadi here?
2 Pashure pokuteerera kwechinguva vakadzi vacho vachikakavadzana, Soromoni akarayira kuti bakatwa riunzwe. Ipapo achiratidza seari kutorevesa, akarayira kuti mwana wacho achekwe kuita zvidimbu zviviri, mukadzi mumwe nomumwe opiwa hafu. Pakarepo, amai chaivo vakateterera mambo kuti ape mwana wacho—mwana wake anokosha—kune mumwe mukadzi wacho. Asi mumwe mukadzi wacho akaramba achingoti mwana ngaachekwe kuita zvidimbu zviviri. Soromoni zvino akanga ava kuziva chokwadi. Aiziva mwoyo wokubereka waamai kumwana wavakabereka, uye akashandisa zivo iyoyo kugadzirisa bopoto iri. Fungidzira kuti amai vacho vakazorodzwa sei Soromoni paakavapa mwana ndokuti: “Ndivo mai vake.”—1 Madzimambo 3:16-27.
3 Hwakanga huri uchenjeri hunoshamisa, handizvo here? Vanhu pavakanzwa matongero akanga aita Soromoni nhau yacho, vakashamiswa, “nokuti vakaona kuti kungwara kwaMwari kwaiva maari.” Hungu, uchenjeri hwaSoromoni chakanga chiri chipo chakabva kuna Mwari. Jehovha akanga amupa “mwoyo wakangwara, unonzwisisa.” (1 Madzimambo 3:12, 28) Asi zvakadini nesu? Nesuwo tingagamuchira uchenjeri hwaMwari here? Hungu, nokuti achifuridzirwa, Soromoni akanyora kuti: “Jehovha ndiye unopa uchenjeri.” (Zvirevo 2:6) Jehovha anopikira kupa uchenjeri—mano okushandisa zvakanaka zivo nokunzwisisa—kune avo vanohutsvaka nomwoyo wose. Tingawana sei uchenjeri hunobva kumusoro? Uye tingahushandisa sei muupenyu hwedu?
“Uzviwanire Uchenjeri”—Sei?
4-7. Ndezvipi zvinhu zvina zvinodiwa kuti tiwane uchenjeri?
4 Tinofanira kuva noungwaru chaizvo here kana kuti kuva vakadzidza zvikuru kuti tigamuchire uchenjeri hwaMwari? Aiwa. Jehovha anoda kutipa uchenjeri pasinei nekwatakabva kana dzidzo. (1 VaKorinde 1:26-29) Asi isu tinofanira kutanga kuita chimwe chinhu, nokuti Bhaibheri rinotikurudzira kuti ti“zviwanire uchenjeri.” (Zvirevo 4:7) Tingaita sei kudaro?
5 Kutanga, tinofanira kutya Mwari. “Kuvamba kwouchenjeri [“nhano yokutanga yokuenda kuuchenjeri,” The New English Bible] ndiko kutya Jehovha,” inodaro Zvirevo 9:10. Kutya Mwari ndihwo hwaro hwouchenjeri hwechokwadi. Nei? Yeuka kuti uchenjeri hunobatanidza mano okushandisa zivo zvinobudirira. Kutya Mwari, hakusi kuzvipeta pamberi pake nokutya, asi kukotamisa uso pamberi pake nokuremekedza kukuru, uye chivimbo. Kutya kwakadaro kwakanaka uye kunokurudzira zvine simba. Kunotiita kuti tiwiriranise upenyu hwedu nokuziva kwedu kuda kwaMwari nenzira dzake. Hapana nzira youchenjeri inopfuura iyi yatingatora, nokuti mitemo yaJehovha nguva dzose inosimudzira zvakanakisisa kune vanoitevera.
6 Chechipiri, tinofanira kuzvininipisa nokuva vane mwero. Uchenjeri hwaMwari hahugoni kuvapo pasina kuzvininipisa nokuva nomwero. (Zvirevo 11:2) Nei zvakadaro? Kana tichizvininipisa uye tine mwero, tinoda kubvuma kuti hatizivi zvose, kuti mafungiro edu handiwo akarurama nguva dzose, uye kuti tinofanira kuziva zvinofungwa naJehovha panhau. Jehovha “anodzivisa vanozvikudza,” asi anofara kupa uchenjeri kune vanozvininipisa pamwoyo.—Jakobho 4:6.
Kuti tiwane uchenjeri hwaMwari, tinofanira kushanda kuhuchera
7 Chechitatu chinokosha kudzidzwa kweShoko raMwari rakanyorwa. Uchenjeri hwaJehovha hunoziviswa muShoko rake. Kuti tiwane uchenjeri ihwohwo, tinofanira kushandisa simba kuhuchera. (Zvirevo 2:1-5) Chechina chinodiwa munyengetero. Kana tikakumbira Mwari uchenjeri nomwoyo wose, achatipa hwakawanda. (Jakobho 1:5) Minyengetero yedu yokukumbira kubatsirwa nomudzimu wake haizoregi kupindurwa. Uye mudzimu wake unogona kutiita kuti tiwane pfuma iri muShoko rake inogona kutibatsira kugadzirisa zvinetso, kunzvenga ngozi, nokuita zvisarudzo zvokuchenjera.—Ruka 11:13.
8. Kana takawana uchenjeri hwaMwari zvechokwadi, zvichaonekwa sei?
8 Sezvinoratidzwa muChitsauko 17, uchenjeri hwaJehovha hunoshandisika. Nokudaro, kana takawana zvechokwadi uchenjeri hwaMwari, zvichava pachena munzira yatinozvibata nayo. Mudzidzi Jakobho akarondedzera zvibereko zvouchenjeri hwaMwari paakanyora kuti: “Uchenjeri hunobva kumusoro kutanga hwakachena, uyewo hune rugare, hunonzwisisa, hunoda kuteerera, huzere nengoni nezvibereko zvakanaka, hahusaruri, hahunyengeri.” (Jakobho 3:17) Sezvatinokurukura pamusoro pechimwe nechimwe chezviri uchenjeri hwaMwari izvi, tingazvibvunza kuti, ‘Uchenjeri hunobva kumusoro huri kushanda muupenyu hwangu here?’
“Hwakachena, Uyewo Hune Rugare”
9. Zvinorevei kuva akachena, uye nei zvakakodzera kuti kuchena ndiko kunotanga kutaurwa pane zvakaita uchenjeri?
9 “Kutanga hwakachena.” Kuchena kunoreva kusava nechaunopomerwa uye kusasviba kwete bedzi kunze asi mukati. Bhaibheri rinobatanidza uchenjeri nomwoyo, asi uchenjeri hwokudenga hahugoni kupinda mumwoyo wakasvibiswa nemafungiro akaipa, zvishuvo, uye vavariro. (Zvirevo 2:10; Mateu 15:19, 20) Zvisinei, kana mwoyo wedu wakachena—ndiko kuti, sezvinobvira kuvanhu vasina kukwana—ticha“bva pane zvakaipa, [toita] zvakanaka.” (Pisarema 37:27; Zvirevo 3:7) Hazvina kukodzera here kuti kuchena ndiko kunotanga kutaurwa pakurondedzera zvakaita uchenjeri? Pamusoro pazvo, kana tisina kuchena mutsika nomumudzimu, tingaratidza sei zvechokwadi zvakaita uchenjeri hunobva kumusoro?
10, 11. (a) Nei zvichikosha kuti tive vanhu vorugare? (b) Kana ukaona kuti wagumbura hama yako, ungaratidza sei kuti uri munhu worugare? (Onawo mashoko omuzasi.)
10 “Uyewo hune rugare.” Uchenjeri hwokudenga hunotiita kuti titevere rugare, urwo ruri chibereko chomudzimu waMwari. (VaGaratiya 5:22) Tinoedza kuti tisaparadza “chisungo chinobatanidza” vanhu vaJehovha chorugare. (VaEfeso 4:3) Tinoedzawo nepose patinogona napo kudzosa rugare parunenge rwavhiringidzwa. Nei izvi zvichikosha? Bhaibheri rinoti: “Rambai . . . muchigara norugare; uye Mwari worudo neworugare achava nemi.” (2 VaKorinde 13:11) Naizvozvo chero bedzi tikaramba tichigara norugare, Mwari worugare achava nesu. Ukama hwedu naJehovha hunoenderana nenzira iyo tinobata nayo hama dzedu. Tingaratidza sei kuti tinochengeta rugare? Ona muenzaniso.
11 Unofanira kuitei kana ukanzwa kuti wagumbura hama yako? Jesu akati: “Zvino, kana uri kuunza chipo chako kuatari wobva wayeuka ipapo kuti hama yako ine mhosva newe, siya chipo chako ipapo pamberi peatari, uende; tanga waita rugare rwako nehama yako, uye ipapo, paunenge wadzoka, ipa chipo chako.” (Mateu 5:23, 24) Unogona kushandisa zano iroro nokutanga kuenda kuhama yako. Nechinangwa chei? Kuti uite “rugare rwako” nayo. * Kuti zvidaro, ungada kubvuma, kwete kuramba, kurwadziwa kwayo. Kana ukaenda kwairi une vavariro yokudzorera rugare uye woramba une pfungwa iyoyo, pamwe kusanzwisisana kwose kunogona kugadziriswa, kukumbira ruregerero kwakakodzera kwoitwa pova nokuregererana. Paunotanga iwe kuti uite rugare, unoratidza kuti unotungamirirwa nouchenjeri hwaMwari.
“Hunonzwisisa, Hunoda Kuteerera”
12, 13. (a) Shoko rakashandurwa kuti “hunonzwisisa” pana Jakobho 3:17 rinorevei? (b) Tingaratidza sei kuti tinonzwisisa?
12 “Hunonzwisisa.” Kunzwisisa zvinorevei? Maererano nenyanzvi dzeBhaibheri, shoko rechiGiriki chepakuvamba rinoshandurwa kuti “hunonzwisisa” pana Jakobho 3:17 rakaoma kushandura. Vashanduri vakashandisa mashoko akadai sokuti “unyoro,” “kuzvidzora,” uye “kufunga vamwe.” Shoko rechiGiriki sezvariri rinoreva “kuzvirereka.” Tingaratidza sei kuti pfungwa iyi youchenjeri hunobva kumusoro iri kushanda matiri?
13 “Kunzwisisa kwenyu ngakuzivikanwe nevanhu vose,” inodaro VaFiripi 4:5. Imwe shanduro inoti: “Ivai nomukurumbira wokuva vanonzwisisa.” (The New Testament in Modern English, naJ. B. Phillips) Cherechedza kuti haisi nyaya yokuti isu tinoona sei zvatiri; nyaya iri pakuti vamwe vanotiona sei, kuti tinozivikanwa sei. Munhu anonzwisisa haarambi achiomerera pakutevera mutemo zvisina mwero kana kuti, pakuti zvake zviitwe. Pane kudaro, anoda kuteerera vamwe uye pazvinenge zvakakodzera, kubvuma zvido zvavo. Uyewo munyoro, haana hasha mukubata kwake nevamwe. Kunyange zvazvo izvi zvichikosha kuvaKristu vose, zvinotonyanya kukosha kune avo vari kushanda sevakuru. Unyoro hunokwezva, huchiita kuti vakuru vave nyore kutaura navo. (1 VaTesaronika 2:7, 8) Zvakanaka kuti tose tizvibvunze kuti, ‘Ndine mukurumbira wokurangarira vamwe, wokuzvirereka, uye wokuva munyoro here?’
14. Tingaratidza sei kuti ti“noda kuteerera”?
14 “Hunoda kuteerera.” Shoko rechiGiriki rakashandurwa kuti “hunoda kuteerera” harina pamwe parinowanikwa muMagwaro echiKristu echiGiriki. Maererano neimwe nyanzvi, shoko iri “rinowanzoshandiswa mune zvechiuto.” Rinopa pfungwa “yokuva nyore kunyengetedza” uye “kuzviisa pasi.” Uyo anodzorwa nouchenjeri hunobva kumusoro anokurumidza kubvuma zvinotaurwa neMagwaro. Haazivikanwi somunhu anosarudza kuita chimwe chinhu asi oramba kushandisa zvinopesana nokuda kwake. Asi, akagadzirira kuchinja kana akapiwa uchapupu hweMagwaro hwakajeka hwokuti aita zvisina kururama kana kuti afunga zvisizvo. Iwayo ndiwo mazivirwe aunoitwa nevamwe here?
“Huzere Nengoni Nezvibereko Zvakanaka”
15. Ngoni chii, uye nei zvakakodzera kuti “ngoni” ne“zvibereko zvakanaka” zvinotaurwa pamwe chete pana Jakobho 3:17?
15 “Huzere nengoni nezvibereko zvakanaka.” * Ngoni rutivi runokosha rwouchenjeri hunobva kumusoro, nokuti uchenjeri hwakadaro hunonzi “huzere nengoni.” Cherechedza kuti “ngoni” ne“zvibereko zvakanaka” zvinotaurwa pamwe chete. Izvi zvakakodzera nokuti muBhaibheri, ngoni kazhinji dzinowanzoreva kuva nehanya nevamwe, tsitsi dzinowanzobereka chibereko chakanaka chezviito zvomutsa. Rimwe bhuku rinorondedzera ngoni so“kunzwa kusiririswa pamusoro penhamo yomumwe nokuedza kuita chimwe chinhu nezvazvo.” Nokudaro, uchenjeri hwaMwari hahusi husina ushamwari, husina tsitsi, kana kuti hwokungova noruzivo. Panzvimbo pezvo, hune ushamwari, hunobva pamwoyo, uye hunorangarira vamwe. Tingaratidza sei kuti tizere nengoni?
16, 17. (a) Kuwedzera pakuda Mwari, chii chinotipa simba rokuita basa rokuparidza, uye nei? (b) Munzirai umo tinogona kuratidza kuti tizere netsitsi?
16 Chokwadi nzira inokosha ndeyokugovana mashoko akanaka oUmambo hwaMwari nevamwe. Chii chinotipa simba rokuita basa iri? Zvikurukuru, kuda Mwari. Asi tinokurudzirwawo nengoni, kana kuti kunzwira vamwe tsitsi. (Mateu 22:37-39) Vazhinji nhasi vari ku“batwa zvisina kufanira uye [vakapararira] kufanana nemakwai asina mufudzi.” (Mateu 9:36) Vakaregeredzwa nokupofumadzwa mumudzimu nevafudzi vechitendero chenhema. Somugumisiro, havazivi nezvenhungamiro youchenjeri iri muShoko raMwari kana kuti nezvezvikomborero izvo Umambo huchaunza nokukurumidza pasi pano. Nokudaro patinofunga pamusoro pezvinodiwa zvomudzimu zvevakatipoteredza, tsitsi dzedu dzinobva pamwoyo dzinotipa simba rokuita zvose zvatinogona kuti tivaudze nezvechinangwa chorudo chaJehovha.
17 Ndedzipi dzimwe nzira dzatingaratidza nadzo kuti tizere netsitsi? Yeuka muenzaniso waJesu womuSamariya akawana mumwe munhu aifamba akati rabada parutivi pomugwagwa arohwa nokubirwa nematsotsi. Anzwa tsitsi muSamariya “akamuitira ngoni,” achisunga maronda ake nokumutarisira. (Ruka 10:29-37) Izvi hazviratidzi here kuti ngoni dzinosanganisira kunyatsobatsira vari kutambura? Bhaibheri rinotiudza kuti tiitire “vose zvakanaka, asi zvikurukuru vaya vane ukama nesu mukutenda.” (VaGaratiya 6:10) Funga pamusoro pezvimwe zvinobvira. Imwe hama yakwegura ingada chokufambisa kuenda nokudzoka kumisangano yechiKristu. Imwe chirikadzi iri muungano ingada kubatsirwa kugadzira zvimwe zvinhu zvakafa pamba payo. (Jakobho 1:27) Mumwe munhu akaora mwoyo angada “shoko nyoro” rokumukurudzira. (Zvirevo 12:25) Patinoratidza ngoni munzira dzakadai, tinopa uchapupu hwokuti uchenjeri hunobva kumusoro huri kushanda matiri.
“Hahusaruri, Hahunyengeri”
18. Kana tichitungamirirwa nouchenjeri hunobva kumusoro, chii chatinofanira kuvavarira kudzura mumwoyo yedu, uye nei?
18 “Hahusaruri, hahunyengeri.” Uchenjeri hwaMwari hunopfuura rusaruraganda nokuzvikudza kworudzi. Kana tichitungamirirwa nouchenjeri hwakadaro, tinoedza kudzura mumwoyo yedu tsika yokuratidza rusarura. (Jakobho 2:9) Hatibati vamwe zvakanaka kupfuura vamwe nemhaka yedzidzo yavo, mari yavo, kana kuti basa ravo muungano; uyewo hapana imwe yehama dzedu yatinotarisira pasi, pasinei nokuti vangaratidza sevakaderera zvakadini. Kana Jehovha akada vanhu vakadaro, chokwadi tinofanira kuvaona vakakodzera kuti tivade.
19, 20. (a) Shoko rechiGiriki rinoshandurwa kuti “munyengeri” rakabva nepi? (b) Tinoratidza sei “kudanana . . . kwazvo sehama kusina unyengeri,” uye nei izvi zvichikosha?
19 “Hahunyengeri.” Shoko rechiGiriki rokuti “munyengeri” rinogona kureva “mutambi aiva mumutambo.” Munguva dzekare, vatambi vechiGiriki nevechiRoma vaipfeka masiki huru pavainge vachiita mutambo. Nokudaro, shoko rechiGiriki rinoreva “munyengeri” rakasvika pakushanda kumunhu aibata kumeso, kana kuti munhu ainyepera kuva zvaasiri. Pfungwa iyi youchenjeri hwaMwari haifaniri kungodzora mabatiro chete atinoita vatinonamata navo asiwo manzwiro atinoita pamusoro pavo.
20 Muapostora Petro akacherechedza kuti “kuteerera [kwedu] chokwadi” kunofanira kuguma “nokudanana . . . kwazvo sehama kusina unyengeri.” (1 Petro 1:22) Hungu, kuda kwedu hama dzedu hakufaniri kupfekwa zvechipameso. Hatipfeki masiki kana kuti kuedzesera kuva mumwe munhu kuti tinyengedze vamwe. Rudo rwedu runofanira kuva rwechokwadi, runobva pamwoyo. Kana rwakadaro, tichavimbwa nehama dzedu, nokuti vachaziva kuti tiri zvatinoratidzika kuva chaizvo. Kuva womwoyo wose kwakadaro kunozarurira nzira ukama hwokutendeka hwokubudirana pachena pakati pevaKristu uye kunobatsira kuti pave nokuvimbana muungano.
“Chengeta Uchenjeri Chaihwo”
21, 22. (a) Soromoni akatadza sei kuchengeta uchenjeri? (b) Tingachengeta sei uchenjeri, uye tichabatsirwa sei nokuita kudaro?
21 Uchenjeri hwaMwari chipo chinobva kuna Jehovha, chinhu chatinofanira kuchengeta. Soromoni akati: “Mwanakomana wangu, . . . chengeta uchenjeri chaihwo nokungwara.” (Zvirevo 3:21) Zvinosiririsa kuti Soromoni pachake akakundikana kuita kudaro. Akaramba akachenjera chero bedzi aichengeta mwoyo unoteerera. Asi pakupedzisira, vakadzi vake vokumwe vazhinji vakatsausa mwoyo wake pakunamata Jehovha kwakachena. (1 Madzimambo 11:1-8) Zvakaguma zvaitika kuna Soromoni zvinoratidza kuti zivo haina zvainobatsira kana tikasaishandisa zvakanaka.
22 Tingachengeta sei uchenjeri chaihwo? Hatifaniri kungoverenga Bhaibheri nguva dzose chete nemabhuku anotaura zveBhaibheri atinopiwa no“muranda akatendeka, akangwara” asi tinofanirawo kuedza kuita zvatinodzidza. (Mateu 24:45) Tine zvikonzero zvakasimba kwazvo zvokuti tishandise uchenjeri hwaMwari. Zvinoreva nzira youpenyu iri nani zvino. Zvinoita kuti tikwanise ‘kubatisisa upenyu chaihwo’—upenyu munyika itsva yaMwari. (1 Timoti 6:19) Uye chinokosha kupfuura zvose, kuva nouchenjeri hunobva kumusoro kunotiswededza pedyo netsime rouchenjeri hwose, Jehovha Mwari.
^ ndima 1 Maererano na1 Madzimambo 3:16, vakadzi vacho vakanga vari zvifeve. Insight on the Scriptures rinoti: “Vakadzi ava vangave vaiva zvifeve, kwete zvokutsvaka mari, asi vakadzi vakanga vaita ufeve, vangave vakadzi vechiJudha kana kuti, zvinobvirawo kuti vaiva vakadzi vemamwe marudzi.”—Rakabudiswa neZvapupu zvaJehovha.
^ ndima 11 Shoko rechiGiriki rakashandurwa kuti “ita rugare rwako” rinobva pashoko rechiito rinoreva “‘kugadziridza, kutsinhana,’ uye nokudaro, ‘kuyanana.’” Naizvozvo chinangwa chako ndechokugadzirisa, kubvisa kuvenga mumwoyo weakagumburwa kana zvichibvira.—VaRoma 12:18.
^ ndima 15 Imwe shanduro yeBhaibheri inoshandura mashoko aya kuti, “huzere netsitsi nezviito zvakanaka.”—A Translation in the Language of the People, yaCharles B. Williams.
Inzwa zvimwe
Nyatsobatsirwa Nokuverenga Bhaibheri
Bhaibheri richatibatsira kana tikaridzidza uye tikashandisa zvarinodzidzisa. Ona kuti ungaitei kuti ubatsirwe zvakanyanya nokuverenga Bhaibheri.
Batsirwa Uye Batsira Vamwe neShoko raMwari
Unokoshesa Bhaibheri here? Kudzidza 2 Timoti 3:16 kuchasimbisa kutenda kwaunoita chipo ichi chinobva kuna Jehovha.


text:
Ini ndiri mukadzi ane 38 years,murume wangu ndi doctor uye tinogara kumayadhi anonzi Vainona muHarare.Ndavane 13 years ndichigara nemurume wangu achindisvira but handisati ndambowona mboro yake uye handiyizive kuti yakaita seyi ,kana tavakusvirana
anotanga kudzima light asati akurura zvipfeko zvake,mboro yake ndinotoibata ndichinatsonzwo kuti imboro chaiyo uye paanondisvira ndinonatsonzwa kuti beche rangu rapinda mboro but handisati ndamboiwona zvayakaita uye haadi kuti ndiyiwone,anopinda nenhumbi dzake nechipfeko chemukati zvekuchinja mubath room uye pakunogeza handisati ndambogeza neye, haadi kugeza neni uye haatombodi kuti ndipinde
mubath room maanenge achigezera he makes sure kuti akiya door remubath room kana
achigeza ozongobuda atochinja nhumbi dzake zvese nechipfeko chemukati,murume wangu
munhu anemari anezvese uye hapana chandinoshaiwa.
Kana achindisvira haaburitse hurume,but ane zvaanosvinira mubeche rangu zvinenge zvichibuda mukagubhu ke plastic kadiki diki,ndakambomubvunza kuti chaiva chiyi chaayisvinira mubeche rangu akandiudza kuti yaiva vaginal lubrication inoita kuti mboro itsvedzerere uye kusvirana kunatsonaka,ndakamuti andiratidze but akaramba. Rimwe zuva akakanganwa kuviga kagubhu aka ndichibva ndakawona ndakaziva kuti kaive kakafanana
nekaigara mumba memukomana wedu webasa ndokubva ndakaisa mark ndichibva ndakadzosera pandive ndakawana,ndakazoti rimwe zuva mukomana webasa asipo bvandapinda mumba make waneyi kabhodhoro kaya ndiko chaiko nemark yandainge ndakaisa musi wandakambokawona saka ndakafungidzira kuti paifanira kunge pane zvaiyitika zvandaisaziva pakati pemurume wangu nemukomana uyu ndichibva ndaisisa hidden room survaillance camera muroom memukomana uyu.
Murume wangu nemukomana uyu vaiwirirana zviri kuma extremes uye mari yaipiwa mukomana uyu yaiva yakawandisa zvisingaenderane nebasa rake,ndakazotarisa pamakamera aya waneyi mukomana ari busy kudhonza mboro yake masperms ake achibva amayisa mukabhodhoro kaye,time time murume wangu achibva apinda mumba umu ndokupa mukomana uyu mari achibva apihwa kabhodhoro kaya kane masperms
emukomana uyu. Ndine vana vaviri vese vana ava vakafanana nemukomana wedu
webasa, ndirikurwadziwa zvikuru nezvandakawona kuti murume wangu ndozvaari kundiyita nanhasi iye haazvizive kuti ndinozviziva zvaarikundiyita ndoita seyi vedare, ikozvino ndineimwe nhumbu yechitatu ndichingoitwa izvozvi ndibatsireiwo.
Zviripachena vana vandinavo ndeva garden boy wangu zvese nenhumbu yandinayo
yacho ndibatsireiwo,


text:
CHITSAUKO 13
Ona Upenyu Sezvinoita Mwari
Mwari anoona sei upenyu?
Mwari anoona sei kubvisa pamuviri?
Tinoratidza sei kuti tinoremekedza upenyu?
1. Ndiani akasika zvinhu zvose zvipenyu?
“CHOKWADI Jehovha ndiMwari,” akadaro muprofita Jeremiya. “Ndiye Mwari mupenyu.” (Jeremiya 10:10) Uyezve, Jehovha Mwari ndiye Musiki wezvinhu zvose zvipenyu. Zvisikwa zvokudenga zvakati kwaari: “Makasika zvinhu zvose, uye nemhaka yokuda kwenyu zvakavapo uye zvakasikwa.” (Zvakazarurwa 4:11) Paaiimba rwiyo rwokurumbidza Mwari, Mambo Dhavhidhi akati: “Kwamuri ndiko kune tsime roupenyu.” (Pisarema 36:9) Saka, upenyu chipo chinobva kuna Mwari.
2. Mwari anoitei kuti atsigire upenyu hwedu?
2 Jehovha anotsigirawo upenyu hwedu. (Mabasa 17:28) Anotipa zvokudya zvatinodya, mvura yatinonwa, mhepo yatinofema, uye nyika yatinogara. (Mabasa 14:15-17) Jehovha akaita izvi nenzira inoita kuti upenyu hunakidze. Asi kuti tinakidzwe noupenyu zvizere, tinofanira kudzidza mitemo yaMwari, toiteerera.—Isaya 48:17, 18.
KURATIDZA KUTI TINOREMEKEDZA UPENYU
3. Mwari akaona sei kupondwa kwaAbheri?
3 Mwari anoda kuti tiremekedze upenyu—hwedu nohwevamwe. Somuenzaniso, kare mumazuva aAdhamu naEvha, mwanakomana wavo Kaini akatsamwira kwazvo munun’una wake Abheri. Jehovha akanyevera Kaini kuti hasha dzake dzaizoita kuti atadze zvakakomba. Kaini haana kuteerera nyevero iyoyo. “Akarwisa Abheri munun’una wake, akamuuraya.” (Genesisi 4:3-8) Jehovha akaranga Kaini nokuda kwokuponda munun’una wake.—Genesisi 4:9-11.
4. MuMutemo waMosesi, Mwari akasimbisa sei maonero akarurama anofanira kuitwa upenyu?
4 Zviuru zvemakore gare gare, Jehovha akapa vaIsraeri mitemo yaivabatsira kuti vamushumire zvinogamuchirika. Mitemo iyi zvayakapiwa pachishandiswa muprofita Mosesi, dzimwe nguva inonzi Mutemo waMosesi. Mumwe woMutemo waMosesi waiti: “Usaponda.” (Dheuteronomio 5:17) Izvi zvairatidza vaIsraeri kuti Mwari anokoshesa upenyu hwevanhu uye kuti vanhu vanofanira kukoshesa upenyu hwevamwe.
5. Tinofanira kuona sei kubvisa pamuviri?
5 Zvakadini noupenyu hwomwana asati aberekwa? Maererano noMutemo waMosesi, kukonzera rufu rwomwana akanga achiri mudumbu raamai kwakanga kusina kururama. Chokwadi, kunyange upenyu hwomwana asati aberekwa hunokosha kuna Jehovha. (Eksodho 21:22, 23; Pisarema 127:3) Izvi zvinoreva kuti kubvisa pamuviri kwakaipa.
6. Nei tisingafaniri kuvenga vamwe?
6 Kuremekedza upenyu kunosanganisira kuona vamwe vanhu zvakarurama. Bhaibheri rinoti: “Munhu wose anovenga hama yake muurayi, uye munoziva kuti hapana muurayi ane upenyu husingaperi hunoramba huri maari.” (1 Johani 3:15) Kana tichida upenyu husingaperi, tinofanira kubvisa zvachose mumwoyo medu kuvenga vamwe chero kupi zvako, nokuti kuvenga ndiko kunokonzera kuita zvechisimba kwakawanda. (1 Johani 3:11, 12) Zvinokosha kuti tidzidze kudanana.
7. Ndedzipi dzimwe tsika dzinoratidza kusaremekedza upenyu?
7 Zvakadini nokuremekedza upenyu hwedu pachedu? Vanhu havawanzodi kufa, asi vamwe vanoisa upenyu pangozi nokuda kwemafaro. Somuenzaniso, vakawanda vanoshandisa fodya, vanosvuta mbanje, kana kuti vanoshandisa zvinhu zvinodhaka kuti vavaraidzwe. Zvinhu zvakadaro zvinokuvadza muviri uye zvinowanzouraya vanozvishandisa. Munhu ane tsika yokushandisa zvinhu izvi haaoni upenyu sohutsvene. Tsika idzi hadzina kuchena kuna Mwari. (VaRoma 6:19; 12:1; 2 VaKorinde 7:1) Kuti tishumire Mwari zvinogamuchirika, tinofanira kurega tsika dzakadaro. Kunyange zvazvo kuita izvozvo kungava kwakaoma zvikuru, Jehovha anogona kutipa rubatsiro runodiwa. Uye anokoshesa zvatinoedza kuita kuti tibate upenyu sechipo chinokosha chinobva kwaari.
8. Nei tichifanira kugara tichifunga nezvokuchengeteka kwoupenyu?
8 Kana tichiremekedza upenyu, tichagara tichifunga nezvokuhuchengetedza. Hatizovi vasina hanya uye hatizozviisi pangozi nokuda kwemafaro chete. Tichadzivisa kutyaira motokari kune ngozi uye mitambo yechisimba kana kuti ine ngozi. (Pisarema 11:5) Mutemo waMwari nokuda kwevaIsraeri vekare waiti: “Kana ukavaka imba itsva [ine denga rakati sandara], unofanira kugadzirawo karusvingo kanodzivirira padenga reimba yako, kuti urege kuisa mhosva yeropa paimba yako nokuti mumwe munhu angawa achibva pariri.” (Dheuteronomio 22:8) Maererano nomurayiro wakataurwa mumutemo iwoyo, ita kuti pamasitepisi omumusha mako pagare pasina zvinhu zvinopingirisha kuitira kuti mumwe munhu arege kupunzika, akakuvadzwa zvakakomba. Kana uine motokari, iva nechokwadi chokuti yakakodzera kuti ifambiswe mumugwagwa. Usaita kuti musha wako kana kuti motokari yako ive ngozi kwauri kana kuti kune vamwe.
9. Kana tichiremekedza upenyu, tichabata sei mhuka?
9 Zvakadini noupenyu hwemhuka? Ihwowo hutsvene kuMusiki. Mwari anobvumira kuuraya mhuka kuti tiwane nyama uye zvokupfeka kana kuti kudzivirira vanhu pangozi. (Genesisi 3:21; 9:3; Eksodho 21:28) Zvisinei, kuitira mhuka utsinye kana kuti kudziurayira kunakidzwa hakuna kururama uye izvozvo kusaremekedza zvachose utsvene hwoupenyu.—Zvirevo 12:10.
KUREMEKEDZA ROPA
10. Mwari akaratidza sei kuti upenyu neropa zvakabatana?
10 Pashure pokunge Kaini auraya munun’una wake Abheri, Jehovha akaudza Kaini kuti: “Ropa romunun’una wako riri kushevedzera kwandiri riri panyika.” (Genesisi 4:10) Mwari paakataura nezveropa raAbheri, akanga achitaura nezvoupenyu hwaAbheri. Kaini akanga auraya Abheri, uye zvino Kaini aifanira kurangwa. Zvaiita sokuti ropa raAbheri, kana kuti upenyu, rakanga richishevedzera kuna Jehovha kuti aruramisire. Kubatana kwoupenyu neropa kwakazoratidzwazve pashure peMafashamo omunguva yaNoa. Mafashamo asati auya, vanhu vaingodya michero chete, miriwo, zviyo, uye nzungu. Pashure peMafashamo, Jehovha akaudza Noa nevanakomana vake kuti: “Mhuka dzose mhenyu dzinofamba dzingava zvokudya zvenyu. Ndinokupai dzose, sezvandakaita zvinomera zvakasvibirira.” Zvisinei, Mwari akavarambidza izvi: “Nyama bedzi ine mweya wayo [kana kuti, upenyu]—iro ropa rayo—musaidya.” (Genesisi 1:29; 9:3, 4) Zviri pachena kuti Jehovha anobatanidza chaizvo upenyu neropa rechisikwa.
11. Mwari akarambidza kushandiswa kweropa kupi kubvira munguva yaNoa?
11 Tinoratidza kuremekedza ropa nokusaridya. MuMutemo uyo Jehovha akapa vaIsraeri, akarayira kuti: “Munhu wose . . . anobata mhuka kana kuti shiri inodyiwa paanenge achivhima, anofanira kudurura ropa rayo orifukidza neguruva. . . . Ndakati kuvanakomana vaIsraeri: ‘Hamufaniri kudya ropa renyama chero ipi zvayo.’” (Revhitiko 17:13, 14) Murayiro waMwari wokusadya ropa remhuka wakatanga kupiwa Noa makore 800 akanga apfuura, wakanga uchiri kushanda. Maonero aiita Jehovha akanga akajeka: Vashumiri vake vaigona kudya nyama yemhuka asi kwete ropa. Vaifanira kudururira ropa racho pasi—chokwadi, kudzosera upenyu hwechisikwa chacho kuna Mwari.
12. Murayiro upi une chokuita neropa wakapiwa nomudzimu mutsvene muzana remakore rokutanga uye uchiri kushanda mazuva ano?
12 Murayiro wakafanana uripowo pavaKristu. Vaapostora nevamwe varume vaitungamirira pakati pevateveri vaJesu muzana remakore rokutanga vakaungana kuti vasarudze kuti mirayiro ipi yaifanira kuteererwa nevanhu vose vaiva muungano yechiKristu. Vakagumisa kuti: “Mudzimu mutsvene nesu tasarudza kusawedzera mumwe mutoro kwamuri, kunze kwezvinhu izvi zvakakodzera, kuti murambe muchirega zvinhu zvakabayirwa zvidhori, ropa, zvinhu zvakadzipwa [kurega ropa riri munyama] uye ufeve.” (Mabasa 15:28, 29; 21:25) Saka tinofanira ‘kuramba tichirega ropa.’ Kuna Mwari, kuita kwedu izvozvo kunokosha kufanana nokudzivisa kwatinoita kunamata zvidhori uye unzenza.
13. Enzanisira nei murayiro wokurega ropa uchisanganisira kuwedzerwa ropa.
13 Murayiro wokurega ropa unosanganisira kuwedzerwa ropa here? Hungu. Kuenzanisira: Ngatitii chiremba aizokuudza kuti urege doro. Izvozvo zvaizongoreva kuti haufaniri kunwa doro asi kuti unogona kuripinza mutsinga dzako here? Chokwadika, kwete! Saizvozvowo, kurega ropa kunoreva kusatomboripinza mumiviri yedu. Saka murayiro wokurega ropa unoreva kuti hatizobvumiri chero munhu upi zvake kupinza ropa mutsinga dzedu.
14, 15. Kana vanachiremba vakati muKristu anofanira kuwedzerwa ropa, iye angaitei, uye nei?
14 Zvakadini kana muKristu akakuvara chaizvo kana kuti achifanira kuvhiyiwa zvakanyanya? Ngatitii vanachiremba vanoti anofanira kuwedzerwa ropa, kana zvikasadaro achafa. Chokwadi, muKristu angasada kufa. Achiedza kuchengetedza chipo chinokosha chaMwari choupenyu, angabvuma kumwe kurapa kusingasanganisiri kushandiswa kweropa kusina kukodzera. Saka, angatsvaka kurapa kwakadaro kana kuchiwanika uye angabvuma zvimwe zvingashandiswa zvakasiyana-siyana pane kubvuma ropa.
15 MuKristu angatyora mutemo waMwari kuti angorebesa upenyu zvishoma mumamiriro ano ezvinhu here? Jesu akati: “Munhu wose anoda kuponesa mweya wake [kana kuti, upenyu] acharasikirwa nawo; asi munhu wose anorasikirwa nomweya wake nokuda kwangu achauwana.” (Mateu 16:25) Hatidi kufa. Asi kudai taizoedza kuponesa upenyu hwedu hwepanguva ino nokutyora mutemo waMwari, taizova mungozi yokurasikirwa noupenyu husingaperi. Saka, kuchenjera kuti tivimbe nokururama kwomutemo waMwari, tiine chivimbo chizere chokuti kana tikaurayiwa nechero chii zvacho, Mupi wedu woUpenyu achatiyeuka paanomutsa vanhu, otidzosera chipo chinokosha choupenyu.—Johani 5:28, 29; VaHebheru 11:6.
16. Vashumiri vaMwari vanotsunga kuitei pamusoro peropa?
16 Mazuva ano, vashumiri vaMwari vakatendeka vanotsunga kutevera zvaanorayira pamusoro peropa. Havazodyi ropa chero ripi zvaro. Uyewo havazoribvumi nokuda kwezvikonzero zvokurapa. * Vane chokwadi chokuti Musiki weropa anoziva zvakavanakira. Unodavira here kuti ndizvo zvaanoita?
KUSHANDISWA KWEROPA KUMWE CHETE KWAKAKODZERA
17. KuvaIsraeri vekare, ndokupi kwaiva kushandiswa kweropa kumwe chete kwaigamuchirwa naJehovha Mwari?
17 Mutemo waMosesi waisimbisa kushandiswa kweropa kumwe chete kwakakodzera. Nezvokunamata kwaidiwa kuvaIsraeri vekare, Jehovha akarayira kuti: “Mweya [kana kuti, upenyu] wenyama uri muropa, uye ini ndakariisa pamusoro peatari kuti imi muyananisire mweya yenyu, nokuti ropa ndiro rinoyananisira.” (Revhitiko 17:11) VaIsraeri pavaitadza, vaigona kukanganwirwa nokubayira mhuka uye kuita kuti rimwe ropa rayo riiswe paatari yaiva patebhenekeri kana kuti gare gare patemberi yaMwari. Kushandiswa kweropa kumwe chete kwakanga kwakakodzera kwaiva pakubayira zvibayiro kwakadaro.
18. Ndezvipi zvinhu zvatinobatsirwa nazvo uye zvikomborero zvatinowana kubva mukuteurwa kweropa raJesu?
18 VaKristu vechokwadi havasi pasi poMutemo waMosesi, saka havabayiri zvibayiro zvemhuka uye havaisi ropa remhuka paatari. (VaHebheru 10:1) Zvisinei, kushandiswa kweropa paatari mumazuva evaIsraeri vekare kwaimirira chibayiro chinokosha choMwanakomana waMwari, Jesu Kristu. Sezvatakadzidza muChitsauko 5 chebhuku rino, Jesu akatipa upenyu hwake hwomunhu nokubvumira kuti ropa rake riteurwe sechibayiro. Akabva akwira kudenga uye kamwe chete zvachose akapa Mwari kukosha kweropa rake rakateurwa. (VaHebheru 9:11, 12) Izvozvo zvakaita kuti tikwanise kukanganwirwa zvivi zvedu uye zvakaita kuti pave nomukana wokuwana upenyu husingaperi. (Mateu 20:28; Johani 3:16) Kushandiswa kweropa ikoko kwakaratidza kuti kunokosha zvakanyanya! (1 Petro 1:18, 19) Tinokwanisa kuponeswa chete nokutenda kukosha kweropa raJesu rakateurwa.
19. Chii chatinofanira kuita kuti tive va“kachena paropa revanhu vose”?
19 Tinogona kuonga zvikuru Jehovha Mwari nokuda kwechipo choupenyu chinoratidza rudo! Uye izvozvo hazvifaniri kutikurudzira kuudza vamwe nezvomukana uripo wokuwana upenyu husingaperi nokuda kwokutenda chibayiro chaJesu here? Kuratidza kuva nehanya noupenyu hwevamwe vanhu sezvinoita Mwari kuchaita kuti tiite izvi nechido uye tichishingaira. (Ezekieri 3:17-21) Kana tikashingairira kuita basa iri, tichakwanisa kutaura sezvakaitwa nomuapostora Pauro kuti: “Ndakachena paropa revanhu vose, nokuti handina kurega kukuudzai zvose zvakasarudzwa naMwari.” (Mabasa 20:26, 27) Kuudza vanhu nezvaMwari uye zvinangwa zvake inzira yakanaka kwazvo yokuratidza kuti tinoremekedza zvikuru upenyu uye ropa.
^ ndima 16 Kuti uwane mamwe mashoko ane chokuita nokumwe kurapa kungashandiswa pane kuwedzerwa ropa, ona mapeji 13-17 ebhurocha rinonzi Ropa Rinogona Sei Kuponesa Upenyu Hwako? rakabudiswa neZvapupu zvaJehovha.